title: Kornelia Kubińska

text: Liberecin MM-kilpailuissa 2009 Kubińska sijoittui 30 kilometrin vapaan hiihtotavan yhteislähtökilpailussa 20:nneksi ja 10 kilometrin perinteisen hiihtotavan kilpailussa 29:nneksi. Puolan viestijoukkueen mukana hän sijoittui kuudenneksi. Val di Fiemmen MM-kilpailuissa 2013 hän oli sekä 30 kilometrin perinteisen hiihtotavan yhteislähtökilpailussa että 15 kilometrin yhdistelmäkilpailussa 23:s. Puolan viestijoukkueen mukana hän sijoittui yhdeksänneksi.


title: Kornelia Kubińska

text: Vanvouverin olympialaisissa 2010 Kubińska oli ainut dopingista kiinni jäänyt urheilija. Hän sai kahden vuoden kilpailukiellon maansa hiihtoliitolta.


title: They Can’t Take That Away from Me

text: ”They Can’t Take That Away from Me” on George Gershwinin säveltämä ja Ira Gershwinin sanoittama musiikkikappale, jonka esitti ensimmäisen kerran Fred Astaire vuoden 1937 elokuvamusikaalissa "Saanko luvan?" Kappaleesta tuli nopeasti suosittu, ja se nousi elokuvan ensi-iltavuonna listoille neljän eri artistin – Astairen, Ozzie Nelsonin, Tommy Dorseyn ja Billie Holidayn – esittämänä. Kappaleen ovat nauhoittaneet useat jazzartistit ja se luetaan yhdeksi tyylilajin standardeista.


title: They Can’t Take That Away from Me

text: ”They Can’t Take That Away from Me” oli Gershwinien ainoa kappale, joka oli ehdolla Oscar-palkinnon saajaksi.


title: Paulina Maciuszek

text: Paulina Maciuszek (s. 2. syyskuuta 1985) on puolalainen maastohiihtäjä.


title: Paulina Maciuszek

text: Maciuszek kilpaili maastohiihdon maailmancupissa ensimmäisen kerran Bormiossa maaliskuussa 2008 sijoittuen vapaan hiihtotavan sprintissä 62:nneksi. Ensimmäiset maailmancupin pisteensä hän saavutti joulukuussa 2010 La Clusaz'n 15 kilometrin vapaan hiihtotavan yhteislähtökilpailussa, jossa hän sijoittui 21:nneksi. Parhaimmillaan hän on sijoittunut maailmancupissa sijalle 19 Szklarska Poręban 10 kilometrin perinteisen hiihtotavan kilpailussa tammikuussa 2014.


title: Paulina Maciuszek

text: Liberecin MM-kilpailuissa 2009 Maciuszek sijoittui Puolan viestijoukkueen mukana kuudenneksi. Oslon MM-kilpailuissa 2011 hän oli Puolan viestijoukkueen mukana kahdeksas. Val di Fiemmen MM-kilpailuissa 2013 hän oli Puolan viestijoukkueen mukana yhdeksäs sekä sijoittui 15 kilometrin yhditelmäkilpailussa 28:nneksi. Vancouverin olympialaisissa 2010 Maciuszek sijoittui 30 kilometrin perinteisen hiihtotavan yhteislähtökilpailussa 28:nneksi.


title: Tälli

text: Tälli Oy on suomalainen perheyritys, joka valmistaa korkeapainelaminaattituotteita ja -komponentteja teollisuuden ja kuluttajien tarpeisiin.


title: Tälli

text: Yhtiön perusti vuonna vuonna 1979 rakennuspuuseppä Ilkka Somppi puolisonsa Irja Sompin kanssa. Yrittäjällä itsellään oli ollut rakennusliike 1970-luvun alusta, jolloin hän aloitti öljykriisin aiheuttaman rakennustarvikepulan vuoksi ovien ja ikkunoiden valmistamisen oman rakennusliikkeen tarpeisiin.


title: Tälli

text: Yrityksen nimi ”Tälli” on vanhaa puusepänterminologiaa ja tarkoittaa nykykielellä asetetta. Aikanaan oli tehtaissa ja verstaissa usein oma ammattimies tekemässä koneille työstöasetetta. Tämä ”tälläri” laittoi koneen valmiiksi tuotantoajoa varten, ja koneistus voi alkaa, kun kone oli ”tällissä”.


title: Tälli

text: Ikkuna- ja ovituotanto jäi muutamassa vuodessa, ja yritys keskittyi kalusteiden valmistukseen. Massiivipuuhuonekaluvalmistus huipentui 1990-luvun lopussa. Ikean siirtäessä pois tuotantoaan pohjoismaista myös Tälli Oy muutti liiketoimintastrategiaansa korkeapainelaminaatin jatkojalostamiseen. Ensimmäiset laminaatista valmistetut sairaalakalusteet tulivat Tällin valmistukseen 1990-luvun puolivälissä.


title: Tälli

text: Ensimmäiset koneinvestoinnit korkeapainelaminaattituotantoon tehtiin 1999, jolloin pääpaino oli laivateollisuuden kalustekomponenteilla. Formica IKI Oy myy ja markkinoi Iki-levyn jatkojalosteita ja Tälli Oy valmistaa itse tuotteet. Seuraavien viiden vuoden aikana investoitiin koneisiin ja laitteisiin sekä varastotiloihin, ja tällöin luovuttiin vaiheittain massiivipuuhuonekaluvalmistuksesta ja keskityttiin Kolhossa toimivaan Formican IKI Oy:n yhteistyön kehittämiseen.


title: Tälli

text: Vuonna 2008 Formica IKI Oy muutti strategiaansa jatkojalosteliiketoiminnan suhteen ja keskittyi pelkän laminaatin valmistukseen Kolhossa. Tälli Oy:lle siirtyi nyt myös jatkojalosteliiketoiminnan kaupallinen puoli. Kaupallinen yhteistyö Starkin ja Puukeskuksen kanssa tiivistyi, kun kyseisistä tukkuliikkeistä tulee myös Tälli Oy:n viralliset jälleenmyyjät.


title: Tälli

text: Tälli Oy valmistaa nyt kotimaiseen korkeapainelaminaattiin (IKI-levy) pohjautuvia komponentteja sopimusvalmistajana asiakkaiden mallien ja toiveiden mukaisesti yhteistyössä Formica IKI Oy:n kanssa. Asiakkaina rakennus-, laiva-, erikois-, elintarvike-, konepajateollisuus sekä kalustevalmistajat. Asiakaskunnassa 90 prosenttia koostuu kotimaisista asiakkaista. Tälli Oy valmistaa myös välillisesti Formica-konsernikauppana tuotteita Scandinavian ja Venäjän markkinoille.


title: Tälli

text: Korkeapainelaminaattia käytetään muun muassa korkean hygienian vaatimuksen kohteisiin, kuten sairaala- ja laboratorio kalusteisiin ja tiloihin. Helppohoitoisuutensa ja kestävyytensä ansiosta korkeapainelaminaatti soveltuu erinomaisesti myös koulu– ja päiväkotikäyttöön sekä julkitilasisustuksiin. IKI-levy levykomponentteja käytetään muun muassa lasten leikkipuistokalusteissa, ympäristörakenteissa, julkisivu ja parvekerakenteissa sekä elintarviketeollisuuden laitteissa ja tiloissa. Ulkokäyttöön tarkoitettu Formica IKI korkeapainelaminaatin tuotemerkki on Vivix


title: Minna Haka-Risku

text: Minna Eveliina Haka-Risku (o.s. Haronoja, s. 28. heinäkuuta 1977 Kiikka) on suomalainen kestävyysjuoksija. Hän edustaa Vammalan seudun Voimaa. Kalevan kisoissa Haka-Risku on saavuttanut 5 000 metrin juoksussa hopeaa vuonna 2013 ja 10 000 metrin juoksussa hopeaa 2013 ja pronssia 2014. Sisäratojen SM-kilpailuissa hän on saavuttanut hopeaa 3 000 metrin juoksussa ja kaksi pronssia 1 500 metrin juoksussa. Puolimaratonin SM-kilpailuista hänellä on kaksi pronssia.


title: Agnieszka Szymańczak

text: Agnieszka Szymańczak (s. 11. marraskuuta 1984) on puolalainen entinen maastohiihtäjä.


title: Agnieszka Szymańczak

text: Szymańczak kilpaili maastohiihdon maailmancupissa ensimmäisen kerran Jällivaarassa marraskuussa 2010 sijoittuen 10 kilometrin vapaan hiihtotavan kilpailussa 83:nneksi. Ensimmäiset maailmancupin pisteensä hän saavutti helmikuussa 2012 Szklarska Poręban vapaan hiihtotavan sprintissä, jossa hän sijoittui 27:nneksi. Se on myös toistaiseksi hänen paras sijoituksensa maailmancupin henkilökohtaisissa kilpailuissa.


title: Agnieszka Szymańczak

text: Oslon MM-kilpailuissa 2011 Szymańczak sijoittui Puolan viestijoukkueen mukana kahdeksanneksi. Val di Fiemmen MM-kilpailuissa 2013 hän sijoittui sekä parisprintissä Sylwia Jaśkowiecin kanssa että Puolan viestijoukkueen mukana yhdeksänneksi. 15 kilometrin yhdistelmäkilpailussa hän sijoittui 27:nneksi. Hän lopetti uransa vuonna 2014.


title: Jonna Anias

text: Jonna Helena Anias (s. 12. toukokuuta 1984 Kokkola) on suomalainen korkeushyppääjä. Hän edustaa Kristiinan Urheilijoita ja hänen valmentajanaan on vuodesta 2003 lähtien toiminut Reijo Jokela. Kalevan kisoista Anias on voittanut korkeushypyn pronssia vuonna 2013. Lisäksi hänellä on sisäratojen SM-kilpailuista kaksi hopeaa. Arvokisatasolla Anias on ollut Suomen edustajana alle 20-vuotiaiden Euroopan-messtaruuskilpailuissa Tampereella vuonna 2003 ollen viides sekä alle 23-vuotiaiden Euroopan-mestaruuskilpailuissa Erfurtissa vuonna 2005. Tuolloin hän oli kuudes.


title: Jenni Penttilä

text: Jenni Kristiina Penttilä (s. 9. maaliskuuta 1991 Kaustinen) on suomalainen moukarinheittäjä. Hän edustaa Kaustisen Pohjan-Veikkoja ja hänen valmentajanaan on vuodesta 2011 saakka toiminut Eero Yli-Soini.


title: Jenni Penttilä

text: Kalevan kisoissa Penttilä on saavuttanut moukarinheitossa hopeaa vuonna 2014 ja pronssia vuosina 2013 ja 2015. Hän kilpaili myös Suomi–Ruotsi-maaottelussa 2014 ja 2015.


title: Jenni Penttilä

text: Vuonna 2011 Penttilä sijoittui alle 20-vuotiaiden MM-kisoissa Monctonissa viidenneksi ja vuonna 2013 alle 23-vuotiaiden EM-kisoissa Tampereella yhdeksänneksi.


title: Jenni Penttilä

text: Penttilän ennätys moukarinheitossa on 66,12 metriä Pudasjärveltä vuodelta 2014.


title: Tampinkoski

text: Tampinkoski tarkoittaa seuraavia paikkoja Suomessa:


title: Percinae

text: Percinae on Percoidei-alalahkoon ja ahvenien heimoon (Percidae) kuuluva kalojen alaheimo.


title: Percinae

text: Alaheimoon kuuluu neljä sukua ja 12 lajia.


title: Laura Orgué

text: Laura Orgué (s. 11. syyskuuta 1986 Barcelona) on espanjalainen maastohiihtäjä.


title: Laura Orgué

text: Orgué kilpaili maastohiihdon maailmancupissa ensimmäisen kerran Aostanlaaksossa joulukuussa 2006 sijoittuen 10 kilometrin perinteisen hiihtotavan kilpailussa 68:nneksi. Ensimmäiset maailmancupin pisteensä hän saavutti helmikuussa 2008 Otepään perinteisen hiihtotavan kilpailussa, jossa hän sijoittui 30:nneksi. Parhaimmillaan hän on sijoittunut maailmancupin henkilökohtaisissa kilpailuissa 17:nneksi Szklarska Poręban 10 kilometrin perinteisen hiihtotavan yhteislähtökilpailussa tammikuussa 2014.


title: Laura Orgué

text: Liberecin MM-kilpailuissa 2009 Orgué sijoittui 30 kilometrin vapaan hiihtotavan kilpailussa 28:nneksi. Oslon MM-kilpailuissa 2011 hän ei sijoittunut 30 parhaan joukkoon. Val di Fiemmen MM-kilpailuissa 2013 hän sijoittui sekä 10 kilometrin vapaan hiihtotavan kilpailussa että30 kilometrin perinteisen hiihtotavan yhteislähtökilpailussa 29:nneksi. Orgué on kilpaillut kolmissa olympialaisissa. Torinon olympialaisissa 2006 hän saavutti kaksi 63:tta sijoitusta ja Vancouverin olympialaisissa hän oli parhaimmillaan 15 kilometrin yhdistelmäkilpailussa 27:s. Sotšin olympialaisissa 2014 hän sijoittui parhaimmillaan 30 kilometrin vapaan hiihtotavan kilpailussa kymmenenneksi.


title: Alan Taylor (ohjaaja)

text: Alan Taylor on yhdysvaltalainen televisio- ja elokuvaohjaaja, joka on työskennellyt muun muassa usean HBO:n sarjan parissa.


title: Alan Taylor (ohjaaja)

text: 1950-luvun lopulla syntynyt Taylor asui nuorena Ottawassa, Kanadassa. Valmistuttuaan peruskoulusta vuonna 1976 hän lähti opiskelemaan historiaa Toronton ja Columbian yliopistoihin. Akateemiset opinnot eivät kuitenkaan pidemmän päälle kiinnostaneet häntä, ja hän siirtyi New Yorkin yliopistoon opiskelemaan elokuva-alaa.


title: Alan Taylor (ohjaaja)

text: Yksi Taylorin varhaisista elokuvista, "Palookaville", kiinnitti "Sopranos"-televisiosarjan luojan David Chasen huomion ja Taylor palkattiin ohjaamaan joitakin sarjan jaksoja. Vuonna 2007 hän sai Emmy-palkinnon viimeisen tuotantokauden jaksosta ”Kennedy and Heidi”. Muita sarjoja, joihin Taylor on ohjannut jaksoja, ovat muun muassa "Deadwood", "Rooma", "Mad Men", "Boardwalk Empire" ja "Game of Thrones".


title: Alan Taylor (ohjaaja)

text: Joulukuussa 2011 Taylor valittiin Marvelin supersankarielokuvan "" ohjaajaksi korvaamaan tehtävään alun perin valittua Patty Jenkinsiä, jonka studio erotti kuun alussa. Elokuva sai ensi-iltansa marraskuussa 2013.


title: Alan Taylor (ohjaaja)

text: Taylorin seuraava ohjaustyö oli viides Terminator-elokuva "Terminator Genisys", jonka kuvaukset alkoivat huhtikuussa 2014. Hänen osallisuudestaan projektiin huhuttiin jo syyskuussa 2013. Elokuva sai ensi-iltansa kesäkuussa 2015.


title: Alan Taylor (ohjaaja)

text: Seuraavaksi Taylor ohjasi Strugatskin veljesten tieteisromaaniin "" perustuvan pilottijakson, mutta WGN America ei ottanut televisiosarjaa ohjelmistoonsa. Taylor palasi "Game of Thronesin" pariin sarjan seitsemännelle tuotantokaudelle oltuaan viimeksi mukana toisella kaudella.


title: Alan Taylor

text: Alan Taylor voi tarkoittaa ainakin seuraavia henkilöitä:


title: Klemen Kosi

text: Klemen Kosi (s. 19. kesäkuuta 1991) on slovenialainen alppihiihtäjä, joka edustaa SK Branik Mariboria.


title: Klemen Kosi

text: Alppihiihdon maailmancupissa Kosi kilpaili ensimmäisen kerran Kranjska Goran pujottelussa maaliskuussa 2011. Ensimmäiset maailmancupin pisteensä hän saavutti tammikuussa 2013 oltuaan 14:s Wengenin superalppiyhdistetyssä. Kymmenen parhaan joukkoon hän sijoittui ensimmäisen kerran oltuaan seitsemäs niin ikään Wengenin superyhdistetyssä tammikuussa 2016. Se on myös toistaiseksi hänen paras sijoituksensa maailmancupissa.


title: Klemen Kosi

text: Schladmingin MM-kilpailuissa 2013 Kosi sijoittui superalppiyhdistetyssä 12:nneksi, supersuurpujottelussa 27:nneksi, syöksylaskussa 29:nneksi ja suurpujottelussa 31:nneksi. Sotšin olympialaisissa 2014 hän oli syöksylaskussa 24:s, supersuurpujottelussa 29:s ja suurpujottelussa 37:s. Vailin / Beaver Creekin MM-kilpailuissa 2015 hän sijoittui supersuurpujottelussa kymmenenneksi, alppiyhdistetyssä 16:nneksi ja suurpujottelussa 33:nneksi. Sankt Moritzin MM-kilpailuissa 2017 hän oli yhdistetyssä 22:s ja syöksylaskussa 24:s. Pyeongchangin olympialaisissa 2018 hän sijoittui alppiyhdistetyssä kymmenenneksi ja supersuurpujottelussa 25:nneksi.


title: Stephen Burgess

text: Stephen Burgess (s. 16. elokuuta 1982 Helsinki, Suomi) on suomalais-brittiläinen laulaja, lauluntekijä ja multi-instrumentalisti.


title: Stephen Burgess

text: Burgess perusti Crazy Machine -yhtyeen vuonna 2006 Aapo Salon ja Tuomas Kraftin kanssa. Hänet erotettiin yhtyeestä vuonna 2009 ja aloitti seuraavana vuonna soolouran. Ensimmäinen äänite "The Decay Of Spring / Natural Born Killer" tehtiin Yhdysvalloissa muun muassa Slayer-yhtyeen äänittäjänä toimineen Bill Metoyerin kanssa. Demoalbumi julkaistiin lokakuussa 2012. Albumi äänitettiin Los Angelesissa, Yhdysvalloissa; Kööpenhaminassa, Tanskassa (muun muassa Metallican äänittäjänä toimineen Flemming Rasmussenin kanssa) sekä Suomessa (jossa äänittäjänä toimi Petri Helske). Burgess rahoitti, tuotti, sävelsi, sanoitti ja soitti kaikki soittimet albumilla itse. Burgess on on yksi kolmesta Metallica-yhtyeen Suomen faniklubin perustaneista henkilöistä ja on sen johtaja. Burgess on lisäksi työskennellyt avustajana Salatut elämät tv-sarjassa, sekä toiminut mainostoimistossa.


title: New York City FC

text: New York City Football Club on yhdysvaltalainen jalkapalloseura, joka on pelannut Yhdysvaltain ja Kanadan korkeimmalla sarjatasolla Major League Soccerissa kaudesta 2015 alkaen. Sen kotipaikka on New Yorkin kaupunki samannimisessä osavaltiossa.


title: New York City FC

text: New York City FC julkistettiin MLS:n 20. seuraksi 21. toukokuuta 2013. Seuran omistavat englantilainen jalkapalloseura Manchester City FC ja baseballseura New York Yankees.


title: New York City FC

text: New York City FC on ensimmäinen New Yorkin kaupungin rajojen sisällä toimiva MLS-seura. New Yorkin metropolialueelta liigassa on ennestään New York Red Bulls, joka on kuitenkin koko historiansa ajan pelannut naapuriosavaltio New Jerseyn puolella. Seura pelaa ottelunsa Yankee Stadiumilla.


title: Ahvenet (suku)

text: Ahvenet ("Perca") on ahvenien heimoon (Percidae) ja Percinae-alaheimoon kuuluva kalasuku.


title: Ahvenet (suku)

text: Sukuun kuuluu kolme lajia:


title: Philomena

text: Philomena on vuonna 2013 ensi-iltansa saanut Stephen Frearsin ohjaama brittiläinen draamaelokuva. Se kertoo tosi tarinan Philomena Leestä, joka etsi kadonnutta poikaansa yli 50 vuotta. Sen pääosissa ovat Judi Dench ja Steve Coogan. Elokuva sai ensi-iltansa Venetsian elokuvajuhlilla vuonna 2013, jossa Steve Coogan ja Jeff Pope palkittiin parhaan käsikirjoituksen palkinnolla.


title: Philomena

text: Suomessa elokuvan ensi-ilta oli 31. tammikuuta 2014.


title: Philomena

text: Elokuva sai neljä Oscar -ehdokkuutta kategorioissa: paras elokuva, naispääosa (Judi Dench), sovitettu käsikirjoitus ja musiikki. Elokuva sai kolme Golden Globe -ehdokkuutta kategorioissa: paras draamaelokuva, naispääosa (Dench) ja käsikirjoitus. Elokuva sai neljä BAFTA-ehdokkuutta ja voitti lopulta parhaasta sovitetusta käsikirjoituksesta.


title: Philomena

text: Rotten Tomatoes -sivuston mukaan kriitikoiden arvosteluista 92% oli positiivisia perustuen 171 arvosteluun.


title: Citroën GS ja GSA

text:
Citroën GS (valmistettu 1970–1980) ja Citroën GSA (valmistettu 1979–1986) ovat ranskalaisen Citroënin valmistamia pieniä perheautoja. Citroën GS voitti
Vuoden Auto Euroopassa -palkinnon vuonna 1971, sillä sitä pidettiin aikansa edistyksellisimpänä autona.


title: Citroën GS ja GSA

text: GS suunniteltiin alemman keskiluokan perheautojen kokoluokkaan, joka oli Ranskan myydyin luokka ja jossa Citroënilla ei ollut ennestään mallia. GS sijoittui pienten 2CV- ja Ami-mallien yläpuolelle, mutta oli samalla pienempi kuin iso DS. Suunnittelukulut, samanaikaisen uuden tehtaan rakentamiskustannukset (Citroën CX -mallia varten), wankelmoottorin kehittämisen lopettaminen ja vuoden 1973 öljykriisi aiheuttivat sen, että Citroën ajautui lähes konkurssiin vuonna 1974. Citroënin pelastivat konkurssilta Ranskan valtio ja Peugeot. Rahoituskriisin jälkeen Citroënin automallit alkoivat käyttää samoja osia kuin Peugeotin vastaavat mallit.


title: Citroën GS ja GSA

text: Markkinat kuitenkin vastaanottivat uuden GS-mallin hyvin, ja siitä tuli Citroënin eniten myyty malli. GS-mallia valmistettiin 1 896 742 kappaletta ja sen seuraajaa GSA-mallia 576 757 kappaletta.


title: Citroën GS ja GSA

text: Citroën aloitti pienen perheauton kehittämisen jo vuonna 1960 mallilla C60. Projekti jatkui erilaisten suunnitelmien parissa vuosikymmenen, Citroën tutki muun muassa mahdollisuutta käyttää Wankelmoottoria ja kaasunestejousitusta uudessa mallissaan. Vuonna 1963 suunnitelman nimi oli "Projekti F" ja se alkoi olla valmis tuotantoon. Citroën kuitenkin arvioi auton olevan liian samankaltainen kuin vuonna 1965 esitelty Renault 16, joten vuonna 1967 projekti jäädytettiin. Useita projektissa suunniteltuja komponentteja kuitenkin käytettiin "Projekti G":ssä, josta myöhemmin kehitettiin GS. Noihin aikoihin puhuttiin, että GS:n muotoilu olisi perustunut Pininfarinan BMC AD017 -malliin, mutta Citroën kuitenkin kiisti tämän.


title: Citroën GS ja GSA

text: GS tuli myyntiin 24. elokuuta 1970. Auton korimallia kutsuttiin Berlineksi, joka vastaa käytännössä sedania, takana on pieni tavaratilan luukku. GS:n sivuikkunat oli muotoiltu fastback-tyylisesti ja takaosa laskeutui terävästi kuin 1930-luvun Kammback-autossa. Auton aerodynamiikka oli hyvä ja ilmanvastuskerroin oli aikansa pienimpiä.


title: Citroën GS ja GSA

text:
Hyvästä aerodynamiikasta huolimatta autoa pidettiin alitehoisena pienen 1015-kuutioisen moottorin vuoksi. Tämän ratkaisuksi elokuussa 1972 Citroën lisäsi valikoimaan isomman 1222 cm³ moottorin. Ilmoitettu moottoriteho nousi vaatimattomasta 55:stä 60 hevosvoimaan, mutta moottorin vääntö parani selvästi enemmän ja tämän seurauksena isompimoottoristen mallien välityssuhdetta muutettiin pidemmäksi: suurimmalla vaihteella 1000 r/min 23 km/h:sta 24,5 kilometriin tunnissa. Samalla etujarrulevyt vaihdettiin isompiin. Pienien moottorien suosiminen saattoi johtua Ranskan autoverotuksesta, jossa autovero määräytyi suoraan moottorin iskutilavuuden mukaan.
Robert Opronin tekemä muotoilu aiheutti kiistelyä, Citroënin toimitusjohtaja Pierre Bercot oli sitä mieltä, että auton viistoperäinen muotoilu oli käytännöllisyydessään liian arkipäiväinen. GS kuitenkin tuli myyntiin, auton peräkontti oli erittäin isokokoinen, ja vaikutelmaa korosti vararenkaan sijoittaminen moottoritilaan. Myöhemmin GS:stä kehitettiin GSA-malli.


title: Citroën GS ja GSA

text: Autoa myyntiin kahdella eri varustelutasolla. GS Club oli edullisempi ja GS Pallas ylellisempi. Pallas-varustelu oli saatavana vain sedan-malliin. Pallaksessa oli täysin peittävät pölykapselit, kylkilistat, tummennetut lasit ja tasokkaampi verhoilu. Elokuusta 1971 alkaen GS oli saatavana Break- eli farmarimallina sekä farmarimalliin perustuvana kaksiovisena ”huolto”-pakettiautona.


title: Citroën GS ja GSA

text: GS:n ajo-ominaisuudet ovat hyvät, auto ”kulkee kuin kiskoilla”. Myös soratiellä kulku on vakaata. Kaasunestejousitus on mukava ja kantava, ja pitää maavaran koko ajan samana myös kuormattuna. Ohjaus on kevyt, nopea ja tarkka. Jarrut ovat tehokkaat, mutta liian kevyeksi tehostettuna tunnottomat ja jarrujen lukkiintumista voi olla vaikea välttää.


title: Citroën GS ja GSA

text: Istuimet ovat mukavat. Ilmajäähdytteisestä moottorista johtuen lämmitys sekä myös tuuletus eivät ole kovin tehokkaita. 700 markan lisähintaan oli saatavana bensiinikäyttöinen lämmitin. Alustan ja korin äänet tunkeutuvat ohjaamoon.


title: Citroën GS ja GSA

text: 1015 cm³ bokserimoottorin teho on 40 kilowattia (54 hv, DIN) /6500 r/min. Suurin vääntömomentti 71 newtonmetriä, 3500 r/min (DIN, 7,2 kpm). Pieni moottori ei ole yhtään sitkeä ja kuljettaja joutuu GS:ää liikuttaakseen käyttämään kierroksia sekä vaihtamaan usein.


title: Citroën GS ja GSA

text: Tekniikan Maailman 15/1971 koeajossa Citroën GS kiihtyi 0–80 km/h 11,7 sekunnissa, 0–100 km/h 18,3 sekunnissa ja 0–120 km/h 29,3 sekunnissa. Huippunopeus on 148 km/h. Pienestä moottorista huolimatta GS ei ole niin hidas kuin olisi odottanut, johtuen pienestä 885 kilon painosta, alhaisesta ilmanvastuksesta sekä nopeasta vaihteistosta.


title: Citroën GS ja GSA

text: Citroën GS maksoi Suomessa 1971 20 688 markkaa.


title: Citroën GS ja GSA

text: GS Break voitti Tekniikan Maailman 17/1975 farmariautovertailun eli oli yhdeksästä farmariautosta paras. Kaasunestejousitus kantaa täydenkin kuorman erinomaisesti. Siinä kaikissa pyörissä on erillisjousitus sekä levyjarrut. Jousituksen korkeus säätyy itsestään aina vakiokorkeuteen riippumatta kuormasta. Myös tilaa riittää tavaroille ja GS on ”matkatavaratilaltaan testiryhmän mittavin”. GS:n kantavuus on 410 kiloa. Tavaratilan mitat takaistuin käännettynä alas: pituus 156 cm, leveys 124 cm ja korkeus 86,5 cm.


title: Citroën GS ja GSA

text: Istuimet ovat mukavia, mutta pääntukia ei ole vuoden 1975 mallissa kuten ei useimmissa muissakaan 1970-luvun puolivälin autoissa. Kuljettajan hallintalaitteet ja mittaristo ovat epätavalliset ja vaativat totuttelua, mutta toimivat hyvin kuljettajan totuttua niihin. Ajomukavuus on hyvä sekä kuormattuna että ilman kuormaa.


title: Citroën GS ja GSA

text: Jarrut toimivat hyvin myös täydellä kuormalla. Täysi kuorma kuitenkin heikentää selvästi suorituskykyä pienen 41 kW:n (55,5 hv, DIN, 1015 cm³) moottorin vuoksi. Kulutus oli Tekniikan Maailman vertailussa ilman kuormaa 7,3 litraa ja kuormattuna 7,5 litraa /100 km. Bensiinin kulutus oli vertailun pienimpiä.


title: Citroën GS ja GSA

text: Tekniikan Maailman 17/1975 vertailussa Citroën GS Break kiihtyi 0–80 km/h 12,1 sekunnissa, 0–100 km/h 19,1 sekunnissa ja 0–120 km/h 36,0 sekunnissa.


title: Citroën GS ja GSA

text: Citroën GS Break maksoi Suomessa 1974 23 680 markkaa ja 1975 36 000 markkaa.


title: Citroën GS ja GSA

text: Vuonna 1979 GSA korvasi GS-mallin. GSA:n ulkonäköä päivitettiin: etumaski, puskurit, takavalot, pölykapselit ja ovenkahvat vaihdettiin uudenmallisiin. Kojetaulussa kaikki kytkimet sijoitettiin lähemmäs rattia, jolloin niiden käyttö oli mahdollista tarvitsematta irrottaa käsiä yksipuolaisesta ohjauspyörästä (vastaava kojelaudan käytäntö oli CX-mallissa). Varhaisissa GS- (1976 asti) ja GSA-malleissa oli käytössä epätavallinen nopeusmittari, jonka näyttämä luetaan rullasta, joka pyöri pystysuuntaisen akselin ympäri. Myöhemmissä malleissa käytettiin tavanomaista viisarillista nopeusmittaria.


title: Citroën GS ja GSA

text: GS/GSA oli etuvetoinen. Moottorina oli ilmajäähdytteinen nelisylinterinen bokserimoottori. Moottorivalikoimaan kuuluivat 1015, 1129, 1222 ja 1299 cm³ vaihtoehdot teholtaan 55-66 hevosvoimaa (41–48 kW). 1015 cm³ moottorin sylinterin mitat ovat 74 x 59 mm, suurin vääntömomentti 71 newtonmetriä, 3500 r/min (DIN, 7,2 kpm) ja suurin teho 41 kilowattia (DIN, 55,5 hv) 6500 r/min.


title: Citroën GS ja GSA

text: Hyvän aerodynamiikan ansiosta GS:n huippunopeus oli 151 km/h moottorin kierrosluvulla 6250 rpm, huolimatta pienestä 1222-kuutiosenttisestä moottorista. Vaihteita oli neljä. Autoon oli myös tarjolla Citroënin 3-vaihteinen "C-matic" puoliautomaattinen vaihteisto ja myöhemmin GSA-mallin julkistamisen yhteydessä 5-vaihteinen manuaalivaihteisto, jolla saavutettiin 164 km/h huippunopeus. GS- ja GSA-mallien moottorit olivat melko pieniä ja varhaiset mallit olivat melko alitehoisia, joten niiden moottoreita piti käyttää koko kierroslukualueella tavallisessakin ajossa.


title: Citroën GS ja GSA

text: Auton etu- ja taka-akselit olivat erillisjousitettuja ja tuettuja erillisiin apurunkoihin, mikä antoi autolle aikakauteensa nähden erinomaiset ajo-ominaisuudet, huolimatta alkuperäisistä kapeista Michelin ZX 145 SR15 -renkaista. Etujarrulevyt eivät olleet vanteiden sisällä vaan lähellä vaihdelaatikkoa, millä pyrittiin vähentämään auton jousittamatonta massaa.


title: Citroën GS ja GSA

text: Autossa käytetty kaasunestejousitus (hydraulijärjestelmä) oli peräisin Citroën DS-mallista. Hydraulijärjestelmä käytti levyjarruja ja edistyksellistä automaattisesti korkeussäätyvää kaasunestejousitusta. Järjestelmä myös sääti jarruvoimaa auton kuorman perusteella, joten maavara säilyi aina vakiona kuormasta riippumatta. Kaasunestejousitus mahdollisti auton maavaran nostamisen ajettaessa epätasaisessa maastossa hitaalla nopeudella. Kaasunestejousitus helpotti myös renkaanvaihtoa: nostamalla auton ylimpään asentoonsa pystyi takapyörän irrottamaan, muuten se oli osittain lokasuojan takana.


title: Citroën GS ja GSA

text: Kaksiroottorisella Wankelmoottorilla varustettu Citroën GS Birotor tuli myyntiin 1973. Wankelmoottorinen malli tunnetaan myös nimellä Citroën GZ. Moottori tuotti 107 hevosvoimaa ja se oli NSU:n ja Citroënin "Comotor" yhteistyön tulos. GS Birotor oli pitkälti uudelleensuunniteltu, Comotor 624 -moottorin lisäksi siinä oli jäähdytetyt levyjarrut edessä ja takana tavalliset levyjarrut, sekä pyörissä viisi pulttia kolmen sijasta. Birotorin vaihteisto oli kolmivaihteinen puoliautomaatti, lokasuojia oli levitetty ja sisusta oli suunniteltu tyylikkäämmäksi. GS Birotor kuitenkin maksoi enemmän kuin isompi, nopeampi, taloudellisempi ja yksinkertaisempi Citroën DS, joten sen myynti jäi vähäiseksi, 847 kappaleeseen. GS Birotor-mallin myynti ja valmistus lopetettiin ja samalla suljettiin epätaloudellisia ja kannattamattomia wankelmoottoreita valmistanut tehdas. Vuoden 1973 öljykriisi osui mallin kannalta huonoon aikaan.


title: Citroën GS ja GSA

text: Wankelmoottorinen mallin myynti ja auton laatu olivat niin suuri pettymys, että Citroën yritti ostaa takaisin ja romuttaa kaikki Birotor-mallit. Tämä siksi, että Citroën ei halunnut toimittaa varaosia mallisarjaan ja olisi mieluusti unohtanut sen olemassaolon. Muutamia GS Birotor-malleja on kuitenkin säilynyt keräilijöillä.


title: Citroën GS ja GSA

text:
GS- ja GSA-malleja valmistettiin useissa muissakin maissa kuin Ranskassa. Autoa valmistettiin muun muassa Espanjassa, Portugalissa, Englannissa, Etelä-Afrikassa, Chilessä, Zimbabwessa, Jakartassa ja Indonesiassa.
Valmistus Indonesiassa jatkui ainakin vuoteen 1990 asti. Indonesiassa ja Sloveniassa valmistetuissa malleissa käytettiin vientimalleihin tarkoitettuja kaksoisajovaloja. Tuntemattomaksi jääneestä syystä johtuen Sloveniassa tehdyt autot olivat lähes poikkeuksessa "campus beigen" värisiä.


title: Citroën GS ja GSA

text: Vuosina 1979-1983 5500 GSA-autoa myytiin Itä-Saksaan, mikä teki siitä yhden harvoista länsiautoista, joita maassa oli.


title: Citroën GS ja GSA

text: GS-mallin tuotannosta kerrotaan Louis Malle:n elokuvassa "Humain, trop humain".


title: Valmis mihin vaan

text: Valmis mihin vaan on rap-artisti Petri Nygårdin seitsemäs, 15. marraskuuta 2013 julkaistu studioalbumi. Albumin ensimmäinen single "3 asiaa" julkaistiin 17. helmikuuta 2013. Toinen single "Lömällä", julkaistiin 18. kesäkuuta 2013. Albumin kolmantena ja neljäntenä singlenä julkaistiin kappaleet "Trollaa" ja "Lähekkö panee?", molemmat 9. elokuuta 2013. Viidentenä singlenä julkaistiin kappale "Käki" 25. lokakuuta 2013. Kuudes single "Tää on niin tätä" julkaistiin 10. tammikuuta 2014. Kaikista singleistä on myös julkaistu musiikkivideot. "Valmis mihin vaan" nousi parhaimmillaan Suomen virallisen albumilistan 26. sijalle.


title: North American Hockey League

text: North American Hockey League, usein pelkästään NAHL, on Yhdysvalloissa pelattava juniorijääkiekkoliiga. Sitä ei pidä sekoittaa samannimiseen entiseen North American Hockey Leagueen. Se perustettiin vuonna 1975. NAHL on vanhin ja suurin juniorijääkiekkoliiga koko Yhdysvalloissa. Sen mestaruuspokaalin nimi on Robertson Cup. Vuodesta 1975 NAHL oli 6–12 joukkueen liiga, joka sijoittui keskilänteen. Vuonna 2003 se yhdistyi lakkautetun America West Hockey Leaguen kanssa muodostaen 19 joukkueen liigan. Joukkueiden määrä on sittemmin kasvanut nykyiseen 24:ään.


title: North American Hockey League

text: Kaudella 2014–2015 NAHL:ssä pelasi yhteensä 24 joukkuetta neljässä eri divisioonassa.


title: Esirippu. Poirotin viimeinen juttu

text: Esirippu. Poirotin viimeinen juttu () on Agatha Christien 1940-luvun alussa kirjoittama salapoliisikirja, jonka päähenkilönä on Hercule Poirot. Christie kirjoitti "Esiripun" toisen maailmansodan aikana turvatakseen tyttärelleen elannon, mikäli itse kuolisi pommituksessa. Käsikirjoitus suljettiin kassakaappiin ja julkaistiin vasta 1975 juuri ennen Christien kuolemaa. Christie "tappoi" Poirot’n, jottei hänen salapoliisilleen kävisi kuten Sherlock Holmesille eli joku toinen kirjailija kirjoittaisi kirjoja samalla hahmolla. Kirjan julkaiseminen sai "New York Timesin" julkaisemaan etusivullaan Poirot’n kuolinilmoituksen, joka on sittemmin jäänyt ainoaksi laatuaan kyseisessä lehdessä.


title: Esirippu. Poirotin viimeinen juttu

text: Poirot’n viimeinen tarina sijoittuu sinne, mistä kaikki alkoi – englantilaiseen Styles Courtin majataloon. Poirot’n ystävä Hastings toimii kirjan minä-kertojana. Poirot houkuttelee Hastingsin paikalle ja pian tämä saa kuulla todellisen syyn: Poirot sanoo tietävänsä talossa olevan murhaajan ja lisäksi tietää, kuka kyseinen murhaaja on, mutta ei tiedä, kenet tämä aikoo murhata. Poirot pyytää Hastingsia tarkkailemaan ympäristöään ja keksimään murhattavan muttei kerro hänelle murhaajan henkilöllisyyttä. Poirot itse ei enää tähän pysty, koska hän joutuu halvaantuneena olemaan pyörätuolissa ja kärsii lisäksi vakavista sydänoireista.


title: Esirippu. Poirotin viimeinen juttu

text: Poirotin ohjauksessa Hastings yrittää yhdistellä johtolankoja. Hyväuskoinen Hastings ei kuitenkaan halua ajatella pahaa muista kuin vihaamastaan casanovasta, joka vaikuttaa olevan liian kiinnostunut Hastingsin tyttärestä Judithista. Onko tämä sinisilmäisyys vaaraksi tutkimuksille? Murhasiko murhaaja myös Poirot’n, joka löytyy kuolleena huoneestaan ilman sydänlääkkeitään?


title: Esirippu. Poirotin viimeinen juttu

text: Vasta epilogissa kaikki tapahtumat valkenevat Hastingsille, ja tämä järkyttyy oikeutetusti kaikista käänteistä."Esirippu laskee" (2013) on "Hercule Poirot" -televisiosarjan ("Agatha Christie's Poirot") viimeinen osa. Siinä David Suchet on Poirot ja Hugh Fraser esittää Hastingsia. "Esirippua" ei ole aikaisemmin filmatisoitu.


title: Aberdeen Wings

text: Aberdeen Wings on yhdysvaltalainen, Etelä-Dakotan Aberdeenin kaupungista kotoisin oleva juniorijääkiekkojoukkue joka pelaa tällä hetkellä North American Hockey Leaguen keskisessä divisioonassa. Se aloitti toimintansa vuonna 2010. Joukkue pelaa kotipelinsä Odde Ice Centerissä. Wingsin ensimmäinen päävalmentaja oli Pete Sauer. Sauer lopetti päävalmentajana joulukuussa 2012 ja siirtyi liiketoiminnan johtajaksi, sen jälkeen päävalmentajana on toiminut väliaikaisesti Garret Strot kunnes Travis Winter palkattiin vuonna 2013.


title: Sitruunahapero

text: Sitruunahapero ("Russula citrinochlora") on haperoiden sukuun kuuluva sienilaji.


title: Sitruunahapero

text:
Lakki on nuorena kupera, vanhemmiten se laakenee ja tulee lopulta hieman suppilomaisen muotoiseksi. Se on väriltään kellanvihreä tai hieman ruskean sävyinen. Kun se on kostea, se on tahmea.
Heltat ovat valkoisia. Myös malto on valkoista.


title: Sitruunahapero

text: Sitruunahaperoa esiintyy kosteissa kuusimetsissä ja tunturikoivikoissa.


title: Austin Bruins

text: Austin Bruins on yhdysvaltalainen juniorijääkiekkojoukkue, jonka kotikaupunki on Austin Minnesotasta. Bruins pelaa tällä hetkellä North American Hockey Leaguen keskisessä divisioonassa, ja joukkueen kotiareena on Riverside Arena.


title: Badrinath

text: Badrinath voi tarkoittaa seuraavia:


title: Disavowed

text: Disavowed on hollantilainen death metal -yhtye, joka perustettiin Amsterdamissa vuonna 2000.


title: Disavowed

text: Vuonna 2000 yhtye julkaisi demon "Point of Few", minkä jälkeen yhtye solmi levytyssopimuksen Unique Leader Recordsin kanssa. Disavowedin esikoisalbumi, "Perceptive Deception", julkaistiin heinäkuussa 2001.


title: Disavowed

text: Yhtyeen kokoonpano koki muutoksen tammikuussa 2006 rumpali Robbert Vrijenhoekin jäätyä tauolle vanhan rannevamman puhkeamisen vuoksi. Tuuraavaksi rumpaliksi liittyi Dirk Janssen. Vrijenhoekin rannevamma ei kuitenkaan parantunut, ja hän jätti molemmat yhtyeensä Disavowedin sekä Pyaemian lopullisesti. Tämän jälkeen Janssen lähti yhtyeestä ja vakituiseksi jäseneksi liittyi Arsebreedin Romain Goulon.


title: Disavowed

text: Ilman levy-yhtiötä ollut Disavowed solmi levytyssopimuksen hollantilaisen Neurotic Recordsin kanssa elokuussa 2006. Toinen studioalbumi, "Stagnated Existence", julkaistiin toukokuussa 2007.


title: Kaarnikkarousku

text: Kaarnikkarousku ("Russula brunneoviolaceus") on rouskujen sukuun kuuluva sienilaji. Sillä on hedelmäinen, lähinnä setrin tuosua muistuttava tuoksu.


title: Kaarnikkarousku

text:
Lakki on nuorena kupera, vanhemmiten se laakenee ja muuttuu koveraksi. Sen reuna kääntyy sisäänpäin. Se on väriltään ruskeanvioletti tai viininpunaharmaa. Sen pinta on joskus kiiltävä, joskus
nukkamainen ja tahmea. Heltat ovat yleensä valkoisia tai kermanvärisiä, mutta niitä kosketettaessa niihin tulee punaviolettia sävyä. Malto on valkoista.


title: Kaarnikkarousku

text: Kaarnikkarouskua esiintyy puronvarsilla. Se on sopeutunut kylmiin ja vuoristoisiin oloihin.


title: Halo of Gunfire

text: Halo of Gunfire on yhdysvaltalainen deathcore/death metal -yhtye, joka perustettiin Kaliforniassa vuonna 2006. Yhtye on julkaissut demon, EP:n sekä studioalbumin.


title: Halo of Gunfire

text: Esikoisalbumi "Conjuring the Damned" julkaistiin heinäkuussa 2010.


title: Erkki Lehtinen (historioitsija)

text: Erkki Antero Lehtinen (6. elokuuta 1929 Hollola – 16. huhtikuuta 2015 Jyväskylä) oli suomalainen historioitsija ja professori. Hän valmistui ylioppilaaksi 1950, filosofian kandidaatiksi 1954, lisensiaatiksi 1957 ja tohtoriksi 1961. Väitöskirja käsitteli hallituksen yhtenäistämispolitiikkaa Suomessa 1600-luvulla. Jyväskylän yliopiston Suomen historian apulaisprofessoriksi hän tuli 1969. Hän julkaisi Lapuan ja Suur-Ulvilan historian sekä tutkimuksen "Suomen varhaishistorian ja ristiretkikauden kuvasta uskonpuhdistus- ja suurvalta-aikana" (1968). 1980-luvulla hän kävi tunnettua julkista debattia professori Heikki Ylikankaan kanssa nuijasodan syistä ja osallistui samalla tavalla puukkojunkkari-ilmiön historiallisten syiden arviointiin.


title: Erkki Lehtinen (historioitsija)

text: Jäätyään eläkkeelle 1993 Lehtinen siirtyi runoilijaksi. Runoja on julkaistu kokoelmassa "Suostuuko suvantoon virta" (Minerva Kustannus Oy, Jyväskylä, 2006).


title: Fólkakirkjan

text: Fólkakirkjan on Färsaarten valtionkirkko, ja siihen kuuluu noin 82 prosenttia Färsaarten asukkaista. Se erosi omaksi yhteisökseen vuonna 2007, kun se irtautui Tanskan kansankirkosta. Fólkakirkjan on maailman pienimpiä valtionkirkkoja.


title: Erkki Lehtinen

text: Erkki Lehtinen -nimisiä henkilöitä ovat:


title: Z8 GND 5296

text: z8_GND_5296 on galaksi, jonka löytämistä koskeva tutkimus julkaistiin 24. lokakuuta 2013 Nature-lehdessä. Se löydettiin Hubble-avaruusteleskoopin ja Keck I -teleskoopin ottamien kuvien avulla. Galaksi on kaukaisin ja vanhin tällä hetkellä tunnettu galaksi. Sen punasiirtymäksi mitattiin spektroskooppisesti 7,51, mikä on suurin koskaan luotettavasti mitattu galaksin punasiirtymä.


title: Z8 GND 5296

text: Galaksista saapuva valo on 13,1 miljardia vuotta vanhaa, eli se nähdään sellaisena miltä se näytti 700 miljoonaa vuotta alkuräjähdyksen jälkeen. Maailmankaikkeuden laajenemisesta johtuen se sijaitsee kuitenkin nyt noin 30 miljardin valovuoden päässä Maasta.


title: Z8 GND 5296

text: Galaksi on erittäin nopean tähtien muodostumisen aluetta: siinä syntyy uusia tähtiä jopa 150 kertaa nopeammin kuin Linnunradalla, eli noin 300 Auringon massan verran vuodessa. Sen massa on noin 1−2 % Linnunradan massasta.


title: Kontion sissit

text: Kontion sissit on Reino Lehväslaihon kirjoittama sotaromaani. "Kontion sissit" on julkaistu myös Veikko Honkasen lukemana äänikirjana.


title: Kontion sissit

text: Kapteeni Kontion sissikomppania saa Vienan rintamalla syksyllä 1943 tehtäväkseen tuhota vihollisen viisi taistelukorsua käsittävän kenttävartion. Öinen isku onnistuu, mutta paluumatkalla käydään monia taisteluita. Komppaniaan kuuluvat kapteeni Kontion lisäksi esimerkiksi koltta Matti Rahka ja Rytkösen veljekset.


title: Rillitanssija

text: Rillitanssija ("Piprites griseiceps") on rillitanssijoiden heimoon kuuluva varpuslintu.


title: Rillitanssija

text: Rillitanssijaa tavataan Keski-Amerikassa. Lajia on kuvattu harvinaiseksi, mutta sen kannankehitys on vakaa. Sen ei uskota olevan vaarassa, ja laji on luokiteltu elinvoimaiseksi.


title: Kirjosiipitanssija

text: Kirjosiipitanssija ("Piprites chloris") on rillitanssijoiden heimoon kuuluva varpuslintu.


title: Kirjosiipitanssija

text: Kirjosiipitanssijaa tavataan laajalla alueella Etelä-Amerikan pohjoisosissa sekä erillään mantereen itäosissa. Lajia on kuvattu melko yleiseksi, ja se on luokiteltu elinvoimaiseksi.


title: Mustalakkitanssija

text: Mustalakkitanssija ("Piprites pileata") on rillitanssijoiden heimoon kuuluva varpuslintu.


title: Mustalakkitanssija

text: Mustalakkitanssijaa tavataan Argentiinassa ja Brasiliassa. Sen kannaksi arvioidaan 3 500–15 000 yksilöä. Laji on luokiteltu vaarantuneeksi, koska se on vähenemässä elinympäristöjen tuhoutumisen takia.


title: Mustalakkitanssija

text: Muatalakkitanssija elää vuoristometsissä. Sitä tavataan joskus sekaparvissa muiden lintujen kanssa. Laji käyttää ravinnokseen niveljalkaisia, erityisesti toukkia, ja hedelmiä.


title: Niinivuoren kalliomaalaus

text:
Niinivuoren kalliomaalaus sijaitsee Savitaipaleessa Lennusjärven itärannalla sen kapeimmalla kohdalla Luumäen rajan tuntumassa Etelä-Karjalassa. Maalaus on ajoitettu kivikaudelle.
Maalaus on Niinivuoren jyrkän kallioseinämän hieman ulospäin kaartuvan osan alla. Maalauksen kohdalla, joka on noin 1,5 metrin korkeudella, kallio on hyvin sileää. Läheisellä pellolla on löytynyt kvartsi-iskoksia, mutta sitä ei ole varmistettu, liittyykö ne maalaukseen.


title: Niinivuoren kalliomaalaus

text: Maalaus käsittää pari ihmishahmoa. Vasemmanpuoleinen hahmo seisoo jalat leveällä ja kädet ylös koholla. Se on noin 20 senttimetriä korkea. Oikeanpuoleinen hahmo on epäselvä ja vaikeasti hahmoteltava. Sekin vaikuttaa koukkupolviselta ja säsiään ylöspäin kohottavalta ihmishahmolta.


title: Neurotic Records

text: Neurotic Records on alankomaalainen itsenäinen äärimetallin julkaisuihin toimintansa keskittävä levy-yhtiö. Sen perusti vuonna 2003 Tilburgissa Ruud Lemmen.


title: Neurotic Records

text: Kesällä 2007 Neurotic teki sopimuksen yhdysvaltalaisen Willowtip Recordsin kanssa yhtiön tuotannon julkaisemisesta Yhdysvalloissa Willowtipin alamerkillä Willowtip/Neurotic.


title: Eero Miettinen

text:
Eero Miettinen (s. 1954) on suomalainen teollinen muotoilija ja
Aalto-yliopiston taiteiden ja suunnittelun korkeakoulun professori.
Miettinen kirjoitti ylioppilaaksi Apollon lukiosta Helsingissä vuonna 1973 ja valmistui teolliseksi muotoilijaksi Taideteollisesta korkeakoulusta vuonna 1980. Hän työskenteli 1979–1984 teollisena muotoilijana Oy Sisu-Auto Ab:ssä, jossa hän suunnitteli terminaalitraktoreita ja kuorma-autoja. Oy Saab-Valmet Ab:n muotoilupäällikkönä toimiessaan 1985–1998 Miettinen vastasi muun muassa avoautojen konsepti- ja vuosimallimuotoilusta. Nokian muotoilujohtajana Miettinen toimi 1998 –2009, minkä jälkeen hän on toiminut Suomen Muototoimisto Oy:n toimitusjohtajana.
Eero Miettinen on opettanut muotoilua Taideteollisessa korkeakoulussa 1980–2009 ja Teknillisessä korkeakoulussa 1995–2009. Miettinen toimii professorina Aalto-yliopiston taideteollisessa korkeakoulussa ja Lahden Muotoiluinstituutissa. Hän on opettanut ja luennoinut myös lukuisissa muiden maiden yliopistoissa.
Miettinen nimettiin Vuoden teolliseksi muotoilijaksi 1994 ja sai Kaj Franck -palkinnon 2001. Vuonna 2008 hänet nimitettiin Teknillisen korkeakoulun tekniikan kunniatohtoriksi.


title: Type 61 (panssarivaunu)

text: Type 61 (jap. ろくいちしきせんしゃ taikka 61式戦車?) on japanilainen taistelupanssarivaunu. Sitä on käyttänyt Japanin itsepuolustusvoimat. Vaunutyypin suunnittelu aloitettiin vuonna 1955. Tuotanto alkoi 1961, mistä tyyppinimikin juontuu. Tuotanto päättyi vuonna 1975, jolloin oli valmistettu noin 560 vaunua.


title: Type 61 (panssarivaunu)

text: Vaunutyypin pääase oli 90 mm rihlattu kanuuna. Apuaseina olivat 7,62 ja 12,7 mm konekiväärit. Jälkimmäinen oli tarkoitettu ilmapuolustukseen.


title: Type 61 (panssarivaunu)

text: Type 61:n seuraajia olivat Type 74 sekä Type 90, jonka tulemisen myötä tämä tyyppi poistettiin palveluskäytöstä. Type 61 oli aikanaan korvannut sekä M4 Sherman:it että M24 Chaffee:t JGSDF:ssa eli Japanin itsepuolustusvoimien maajoukoissa.


title: Niilo Peltola

text: Niilo Juhani Peltola (30. marraskuuta 1915 Lammi – 16. heinäkuuta 2008 Helsinki) oli suomalainen englantilaisen filologian professori.


title: Niilo Peltola

text: Peltola pääsi ylioppilaaksi 1934 Hämeenlinnan lyseosta ja opiskeli Helsingin yliopistossa valmistuen filosofian kandidaatiksi 1941. Hän väitteli tohtoriksi 1956.


title: Niilo Peltola

text: Peltola toimi aluksi englannin kielen opettajana Munkkiniemen yhteiskoulussa, Helsingin normaalilyseossa ja Jyväskylän normaalilyseossa. Hän oli Helsingin yliopistossa 1961–1964 assistenttina, dosenttina ja apulaisprofessorina. Viimeksi Peltola toimi Jyväskylän kasvatusopillisen korkeakoulun ja Jyväskylän yliopiston englantilaisen filologian professorina. Peltolasta tuli Suomalaisen tiedeakatemian jäsen 1978.


title: Orakkaat

text: Orakkaat on ryhmä sieniä, jotka eivät muodosta yleisesti määriteltyä tarkkaa taksonomista ryhmää. Sen sijaan ne ovat ryhmä ominaisuuksiltaan samankaltaisia sieniä. Niitä yhdistää se seikka, että lakin alapinta on täynnä piikkejä. Joillakin orakkailla piikit ovat neulasmaisia, toisilla litteitä. Osa orakkaista on jalallisia, osa kääpämäisiä.


title: Orakkaat

text:
Orakkaista tunnetuimpia on vaaleaorakas ("Hydnum repandum"). Joissakin yhteyksissä rusko-orakasta ("Hydnum rufescens") pidetään vaaleaorakkaan kanssa samana lajina. Vaaleaorakas on
kermanvalkoinen tai roosansävyinen. Rusko-orakas on lähinnä oranssinruskea. Edellä mainitut ovat hyviä ruokasieniä. Muita jalallisia orakkaslajeja ovat lakritsiorakas ("Bankera fuligineoalba"), tuliorakas ("Hydnellum auratile"), karvasorakas ("Hydnellum peckii") ja tuoksuorakas ("Hydnellum suaveolens"). Muita orakkaita ovat kääpämäiset kääpäorakas
("Climacodon septentrionalis") ja tupasorakas ("Hericium cirrhatum") sekä ulkonäöltään korallia muistuttava koralliorakas ("Hericium coralloides").


title: Muuraisvuorten kalliomaalaus

text: Muuraisvuorten kalliomaalaus sijaitsee Luumäellä Kivijärven länsipäässä Etelä-Karjalassa. Maalauksen löysi Timo Miettinen vuonna 1980.


title: Muuraisvuorten kalliomaalaus

text: Maalauskallio sijaitsee Kivijärven länsipäässä olevassa Kokonniemen itärannalla. Maalaus sijaitsee jyrkän kallioseinämässä noin 2,3 metriä järvenpinnan yläpuolella ja se katsoo itään. Kuvio on säältä suojassa kalliossa olevassa syvennyksessä.


title: Muuraisvuorten kalliomaalaus

text: Maalauksen ainoa kuvio on hirvivene, joka on tehty vaakasuoran kalliohaleaman yläpuolelle. Veneen pohja on kaareva ja on kuin kahdella vedolla maalattu. Vasemmalle osoittava mahdollinen keula taipuu voimakkaasti alapäin kuin pitkä turpa. Keulan kohdalla on kaksi "sarvea", joiden pituus suhtautuu kuten kaikki muutkin pystyviivat. Jos tulkitaan kuviota hirvenpääkeulaiseksi veneeksi, ovat pystyviivat miehistöä. Viivoja on 8−10, riippuen siitä, tulkitseeko kahta ensimmäistä viivaa ihmiseksi vai hirvenpään sarviksi tai korviksi.


title: Muuraisvuorten kalliomaalaus

text: Kuvio on jo varsin kuuluisa, sillä sitä on käytetty monien esitteiden ja kirjojen kuvituksessa.


title: Luomisen pilarit

text: Luomisen pilarit () on viileästä vetykaasusta ja tähtienvälisestä pölystä koostuva muodostelma Kotkasumussa, noin 6 500−7 000 valovuoden päässä Maasta Käärmeen tähdistön suunnalla. Kooltaan pilarit ovat joidenkin valovuosien pituisia. Erityisen tunnettu kohteesta tuli, kun Hubble-avaruusteleskooppi otti siitä kuuluisan valokuvan 1. huhtikuuta 1995. Vuonna 2011 Euroopan avaruusjärjestön Herschel-teleskooppi otti alueesta uuden kuvan pitkillä infrapunan aallonpituuksilla.


title: Luomisen pilarit

text: Pilarit sijaitsevat tähtien muodostumisen alueella, jossa nuorien tähtien synnyttämä ultraviolettisäteily haihduttaa niitä hiljalleen pois. Niiden sisällä on kuitenkin kaasutiivistymiä, joista voisi myöhemmin kehittyä uusia tähtiä.


title: Luomisen pilarit

text: Spitzer-infrapunateleskoopin tekemien havaintojen mukaan pilarien lähellä olevasta kaasupilvestä näkyy, että alueella on räjähtänyt supernova. Tämä on luultavasti tuhonnut muodostelman jo noin 6 000 vuotta sitten. Koska etäisyys pilareihin on 6 500−7 000 valovuotta, varmaa tietoa tapahtumasta ei voida saada vielä satoihin vuosiin.


title: Iit-Mari Ropponen

text: Iida Maria Ropponen, kirjailijanimi Iit-Mari Ropponen (s. 14. syyskuuta 1915 Miehikkälä) on suomalainen lastenkirjailija.


title: Tom Odell

text: Tom Odell (s. 24. marraskuuta 1990 Chichester) on brittiläinen laulaja-lauluntekijä. Saatuaan levytyssopimuksen Columbia Recordsin kanssa, hän julkaisi debyytti-EP:nsä "Songs from Another Love" vuonna 2012. Debyyttistudioalbuminsa "Long Way Down" hän julkaisi vuonna 2013,toisen albuminsa "Wrong Crowd"vuonna 2016 ja kolmas albumi "Jubilee Road julkaistiin lokakuussa 2018."


title: Tom Odell

text: Tom Odell syntyi Chicesterissä, West Sussexissa, Englannissa. Hänen isänsä työskenteli lentokoneen pilottina, ja äiti oli ammatiltaan ala-asteen opettaja. Hänellä on myös isosisko. Odell vietti osan lapsuudestaan Uudessa-Seelannissa isänsä työn vuoksi, ja opiskeli Seaford Collegessa. Hän aloitti kirjoittamaan omia kappaleitaan 13-vuotiaana, ja opiskeli klassisen pianon soittoa seitsemännelle luokalle asti.


title: Tom Odell

text: 18-vuotiaana Odell hylkäsi suunnitelmansa Yorkin yliopistossa opiskelusta ja pyrki opiskelemaan musiikkia Liverpoolin yliopistoon. Hän ei kuitenkaan päässyt sisään vuosienkaan soittokokemuksella, ja muutti Brightoniin työskennelläkseen baarimikkona ja esiintyäkseen open mic- tilaisuuksissa. Hänet erotettiin työstä vuotta myöhemmin, jolloin hän päätti muuttaa takaisin Chicesteriin. Välimatkasta huolimatta Odell matkusti silti säännöllisesti Lontooseen isoäitinsä autolla esiintymään ja viemään mainoksiaan musiikkikouluihin. Hän päätyi lopulta opiskelemaan British and Irish Modern Music Instituten (BIMM) Brightonin kampukselle. Opiskeluaikanaan Odell soitti Tom and the Tides- nimisessä yhtyeessä, mutta päätti kuitenkin lähteä toteuttamaan soolouraa. Odell valmistui koulusta vuonna 2010, ja muutti valmistumisen jälkeen Lontooseen.


title: Tom Odell

text: Columbus Records tarjosi Odellille levytyssopimusta vuonna 2012, jonka seurauksena Odellin debyytti-EP "Songs from Another Love" julkaistiin saman vuoden lokakuussa. Odellin televisiodebyytti oli marraskuussa 2012, kun hän esiintyi "Later... With Jools Holland -" nimisessä musiikkiohjelmassa. Tammikuussa 2013 Odell asetettiin ehdolle Britannian yleisradio BBC:n Sound of 2013 äänestyksessä. Odellin kappaletta "Another Love" käytettiin myös BBC:n ohjelmakatalogin mainonnassa alkuvuodesta 2013. Vuoden 2013 Brit Awardseissa Odell voitti kriitikoiden valinta- palkinnon (Critics' Choice Award), ja oli täten myös palkinnon ensimmäinen miespuolinen voittaja. Hän oli myös ehdokkuudella MTV:n Brand New For 2013-palkinnolle.


title: Tom Odell

text: Odellin debyyttistudioalbumi "Long Way Down" julkaistiin 24. kesäkuuta 2013, ja albumi saavutti nopeasti ensimmäisen sijan Yhdistyneiden Kuningaskuntien virallisella listalla (UK Official Chart). Odell piti albumin mainostamista varten kaksi kiertuetta: minikiertueen maaliskuussa 2013, kolme kuukautta ennen albumin julkaisua, sekä pääkiertueen "Long Way Down Tour" Syksyllä 2013. Kiertue päättyi keväällä 2014.


title: Tom Odell

text: Odellin viimeiset "Long Way Down Tour"-esiintymiset käynnistyivät alkuvuodesta 2014, kun Odell esiintyi Plymouth Pavilions-areenalla, esittäen samalla ensimmäisen uuden kappaleensa albumin julkaisun jälkeen. Kappale oli nimeltään ""Alex"."


title: Tom Odell

text: Odell nimitettiin "Vuoden Lauluntekijäksi" ("Songwriter of the Year") Ivor Novello Awardseissa, brittiläisessä lauluntekijöitä ja säveltäjiä palkitsevassa juhlassa. Odellin kappaletta ""Can't Pretend"" käytettiin amerikkalaisessa tv-sarjassa "Eloonjääneet (The 100)." Kappaleita ""Can't Pretend"" ja ""Long Way Down"" käytettiin myös "The Blacklist -"sarjassa sekä elokuvassa "Tähtiin Kirjoitettu Virhe (The Fault In Our Stars)." Kappale ""Grow old with me"" kuultiin Reign nimisessä sarjassa, ja ""Heal"" sekä ""Another Love"" esiintyivät elokuvassa Jos vielä Jään (If I Stay) sekä sarjoissa NCIS Rikostutkijat ja Vampyyripäiväkirjat (The Vampire Diaries).


title: Tom Odell

text: Marraskuussa 2014 Odell julkaisi oman versionsa The Beatlesin tunnetuksi tekemästä kappaleesta ""Real Love"." Kappaletta käytettiin brittiäisen tavarataloketju John Lewis & Partnersin joulumainoksessa, joka toi Odelille paljon julkisuutta.


title: Tom Odell

text: 4.huhtikuuta 2016 julkaistiin tieto Odellin tulevasta studioalbumista, ja samalla albumin nimikkosingle ""Wrong Crowd"" julkaistiin. Odell ilmoitti myös tulevasta Euroopan sekä Pohjois-Amerikan "No Bad Day" kiertueestaan, joka alkaisi 20.4.2016 Lontoosta. 14.huhtikuuta 2016 julkaistiin albumin toinen single ""Magnetised"." Albumi julkaistiin kokonaisuudessaan 10. kesäkuuta 2016.


title: Tom Odell

text: "No Bad Days"-kiertueen aikana Odell paljasti työstävänsä uutta albumia, ja soitti keikoillaan uusia kappaleita. 20. joulukuuta 2017 Odell kertoi BBC Radio 2- haastattelussa tähtäävänsä albumin julkaisuun kesällä 2018. Uuden albumin ensimmäinen single ""If You Wanna Love Somebody"" julkaistiin 14. kesäkuuta 2016. Valmistunut albumi "Jubilee Road" julkaistiin kokonaisuudessaan 26. lokakuuta 2018.


title: Tom Odell

text: Odell kuunteli kasvaessaan Elton Johnia, ja yksi ensimmäisistä albumeista joita hän kuunteli oli "Goodbye Yellow Brick Road." Muita Odellin esikuvia ovat mm. David Bowie, Jeff Buckley, Bob Dylan, Arthur Russel, Leonard Cohen, Leon Russel, Billy Joel, Randy Newman, Tom Waits, Rodriguez ja Bruce Springsteen. Hänen lempimusiikkiinsa kuuluu esimerkiksi Arcade Fire, Adele, James Blake, Cat Power, Blur, Beach House, Radiohead, Coldplay sekä Ben Folds.20132014


title: Kuwaitin jääkiekkomaajoukkue

text: Kuwaitin jääkiekkomaajoukkue edustaa Kuwaitia miesten jääkiekko-otteluissa ja turnauksissa. Se on myös kansainvälisen jääkiekkoliitto IIHF:n jäsen.


title: Kuwaitin jääkiekkomaajoukkue

text: Kuwait liittyi kansainväliseen jääkiekkoliitto IIHF:ään vuonna 1985, mutta se erotettiin siitä toiminnan puutteen vuoksi. Vuonna 1999 joukkue palasi jälleen IIHF:n jäseneksi ja pelasi samana vuonna ensimmäiset pelinsä Aasian talvikisoissa Kiinassa Japania, Kiinaa ja Mongoliaa vastaan häviten kaikki kolme ottelua. Vuonna 2007 Kuwait pelasi Aasian talvikisoissa ja otti ensimmäisen voittonsa Macaota vastaan.


title: Atakora

text: Atakora sijaitsee maan luoteisosassa. Pääosa asukkaista elää maanviljelyksestä tai pienimuotoisesta kaupasta.


title: Borgou

text: Borgou on yksi Beninin departementeista. Sen pääkaupunki on Parakou, ja departementin pinta-ala on 25 310 km. Väkiluku oli vuoden 2013 toukokuussa 1 202 095.


title: Forma Finlandia

text: Forma Finlandia oli Neste Oy:n 1986–1994 kolme kertaa järjestämä muovituotteiden kansainvälinen muotoilukilpailu. Se luotiin tukemaan kansainvälistyvän Nesteen yrityskuvatavoitteita sekä lisäämään muovien hyväksyttävyyttä ja muoveihin liittyvää ympäristötietoutta.


title: Forma Finlandia

text: Forma Finlandiassa etsittiin muoveille uusia käyttötapoja. Kilpailun suojelijana toimi Kansainvälinen muotoilujärjestö ICSID (International Council of Societies of Industrial Design). Kilpailuprojektit koostuivat kahdesta pääelementistä: varsinaisesta muovimuotoilukilpailusta sekä parhaista töistä kootuista näyttelyistä ja niihin liittyvistä lehdistö- ja asiakastilaisuuksista.


title: Forma Finlandia

text: Ensimmäinen Forma Finlandia järjestettiin 1986–1987 Teollisuustaiteen Liitto Ornamon 75-vuotisjuhlan kunniaksi. Kaikille avoimeen kilpailuun osallistuminen edellytti, että ehdotetut esineet ja tuotteet olivat uusia ja ennen julkaisemattomia. Ensimmäisen palkinnon sai yhdysvaltalaisen Lisa Krohnin "Phonebook"-monitoimipuhelin.


title: Forma Finlandia

text: Kilpailu järjestettiin vielä vuosina 1989–1991 ja 1992–1994. Toisella ja kolmannella kerralla kilpailussa oli kaksi sarjaa. ”Tulevaisuuden haastajat” oli tarkoitettu uusille tuoteideoille ja niiden suunnittelijoille, sarja ”Maailman parhaat muovituotteet” korkeintaan 3 vuotta valmistuksessa olleille muovituotteille ja niiden valmistajayrityksille.


title: Forma Finlandia

text: Vuoden 1987 kilpailun palkittuja olivat Winfried Scheuer, Giulio ja Valerio Vinaccia, Matti Kähönen, Vlad Müller, Cyrille Veau, Willi Gangl, Alfred Urleb ja Christian Werner. Kilpailussa toisen palkinnon saaneesta muotoilija Matti Kähösen kehittämästä hiilikuituisesta poikkihuilusta on sittemmin kehittynyt Matit-merkillä myytävä ammattilaishuilumallisto.


title: Forma Finlandia

text:
Vuonna 1991 suunnittelijasarjan ensimmäistä palkintoa ei myönnetty ja toinen palkinto jaettiin Meta-Moderne-ryhmän (Wolfgang Hein, Volker Dowidat ja Bernard Neelen) "Metropolis"-äänentoistolaitteiston ja niin ikään saksalaisen Julian Pahlowin "Lizard"-kolmipyörän kesken. Yrityssarjan voitti Yasuhiro Kiran Yamahalle muotoilema midi-saksofoni. Muita vuoden 1991 palkittuja olivat Hans-Uwe Baumann, Peter Stenlund, Corinne
Chiapello, Loic Perois, Renate Eilert, Eric Chan, Philip Bro Ludvigsen, Hertha
Baeumer ja Bernard Sams.


title: Forma Finlandia

text: Vuonna 1993 kilpailun ”Tulevaisuuden haastajat” -sarjan voittivat suomalaiset Leo Hatjasalo ja Jarkko Valtanen valaisevalla kirurginkäsineellään. Toiseksi tulivat yhdysvaltalaiset Steve Visser ja Miro Tasic kalastuspihdeillään. Kolmas palkinto jaettiin australialaisen Donald T. Goodallin suunnitteleman nesteastian kannen ja saksalaisen Henner Jahnsin kehittämän kattorakenteen kesken. ”Maailman parhaana muovituotteena” palkittiin Steve McGuganin Novo Nordisk -yhtiölle muotoilema kertakäyttöinen insuliiniruisku. Toisen palkinnon sai australialainen Memtec-yhtiön mikrosuodatusjärjestelmä. Kolmannen palkinnon jakoivat Suunto Oy:n kompassit ja brittiläinen leikkuulauta.


title: Luettelo talviolympialaisten mitalisteista

text: Tämä on luettelo talviolympialaisten mitalisteista. Se sisältää parhaat mitalistit vuosilta 1924–2010.


title: Hirvaskosken koulu

text: Hirvaskosken koulu on Pudasjärven kaupungissa Hirvaskosken kylässä sijaitseva peruskoulu. Nykyinen vuonna 1955 valmistunut koulurakennus sijaitsee valtatien 20 ja kantatien 78 risteyskohdassa.


title: Hirvaskosken koulu

text: Koulussa annetaan esiopetusta sekä perusopetusta luokka-asteille 1–6. Lukuvuonna 2010–11 oppilaita koulussa oli yhteensä 72. Koulun rehtorina toimii Jukka Lehto.


title: Hirvaskosken koulu

text: Vuonna 1895 Iinattijärven kylään päätettiin perustaa kiertävä kansakoulu, jolloin ehdoksi asetettiin valtion avun saaminen sekä opettajan palkkaaminen että opetusvälineiden hankinta. Samaan aikaan hirvaskoskelainen agronomi Hjalmar Hollström ilmoitti, että aikoisi maksaa opettajan palkan lähes kokonaan asuntoineen ja muine tarpeineen, sillä edellytyksellä että kansakoulu siirrettäisiin pysyvästi Hirvaskoskelle. Iinattijärven kyläläiset eivät pitäneet päätöksestä, ja tekivät valituksen Oulun läänin kuvernöörille.


title: Hirvaskosken koulu

text: Koulutyö oli tarkoitus aloittaa heti, kun valtionapu oli varmistettu. Samaan aikaan agronomi Hollström kuoli, joka vaikutti valtioavun saamiseen. Tämä johtui siitä, että kunta tai kukaan muu ei sitoutunut vastaamaan Hollströmin tavoin koulun ylläpitämisestä. Tämän takia kuntakokouksessa päätettiin kansakoulu sijoittaa takaisin Iinattijärvelle.


title: Hirvaskosken koulu

text: Oppivelvollisuuden voimaantulon tultua vuonna 1921 alkoi tapahtua koulupiirissä muutoksia. Vuonna 1923 kansakouluvaliokunta laati esityksen, jonka pohjalta laadittiin seuraavana vuonna kunnanvaltuuston hyväksymä koulupiirijako, jossa Hirvaskosken koulupiiri erotettiin omaksi piirikseen. Hirvaskoskella koulu oli tarkoitus aloittaa vuoden 1931 alussa, johon mennessä myös oma koulurakennus oli tarkoitus rakentaa. Kyläläiset vaativat koulutyön aloittamisen jo vuonna 1926, mutta tämä kariutui. Vuonna 1927 vaatimukset uusittiin, ja kunnanvaltuusto päätti että Hirvaskoulun kansakoulu aloitti toimintansa elokuussa lopussa 1927 Augst Norbladilta vuokratuissa huoneissa.


title: Hirvaskosken koulu

text: Vuonna 1931 koulu siirrettiin Norbladin vuokrahuoneista kylän Rauhanyhdistyksen tiloihin. Koulua pidettiin siellä vuoteen 1955 asti, jonka jälkeen Hirvaskosken oma koulurakennus valmistui monien riitojen kautta nykyiselle paikalleen nykyisten valtatien 20 ja kantatien 78 risteyskohtaan.


title: Harald Wurm

text: Harald Wurm (s. 8. syyskuuta 1984) on itävaltalainen maastohiihtäjä, joka on erikoistunut sprinttihiihtoon.


title: Harald Wurm

text: Wurm kilpaili maastohiihdon maailmancupissa ensimmäisen kerran Linzissä joulukuussa 2002 sijoittuen vapaan hiihtotavan sprintissä 70:nneksi. Ensimmäiset maailmancupin pisteensä hän saavutti tammikuussa 2005 Nové Měston vapaan hiihtotavan sprintissä, jossa hän sijoittui kahdeksanneksi. Parhaimmillaan hän on sijoittunut maailmancupissa seitsemänneksi Düsseldorfin vapaan hiihtotavan sprintissä lokakuussa 2005. Parisprintissä hän on sijoittunut parhaimmillaan neljänneksi.


title: Harald Wurm

text: Wurm on osallistunut viisiin MM-kilpailuihin. Vancouverin olympialaisissa 2010 Wurm sijoittui vapaan hiihtotavan sprintissä 24:nneksi ja Sotšin olympialaisissa 2014 vapaan hiihtotavan sprintissä 23:nneksi ja perinteisen tyylin parisprintissä 16:nneksi.


title: Harald Wurm

text: Wurm asetettiin väliaikaiseen kilpailukieltoon 13. joulukuuta 2015 dopingrikkeen vuoksi. Hänen epäillään käyttäneen kobolttikloridia suorituskyvynsä parantamiseksi. Ainetta myös löydettiin hänen hallustaan. Helmikuussa 2016 Wurm myönsi dopingin käytön oikeudenkäynnissä. Hänet tuomittiin maksamaan 2000 euron sakot.


title: Tuoksuorakas

text:
Tuoksuorakas ("Hydnellum suaveolens") on sienilaji, joka ryhmitellään nahkaorakkaisiin. Se kuuluu samaan sukuun karvasorakkaan kanssa.
Sen tunnistaa parhaiten sen kumariiniin vivahtavasta miellyttävästä tuoksusta.


title: Tuoksuorakas

text: Tuoksuorakas on jalallinen orakas, jonka lakki on pituudeltaan usein 5–15 senttimetriä pitkä, muodoltaan pyöreä ja reunalta ohut. Lakin reuna on väriltään valkoinen tai sinertävä. Keskeltä lakki on okranruskea. Jalka on hoikka ja tummanharmaa.


title: Tuoksuorakas

text: Tuoksuorakasta esiintyy enimmäkseen rehevissä kuusimetsissä.


title: Tuoksuorakas

text: Sitkeyden vuoksi lajilla ei ole ruokakäyttöä. Se soveltuu kuitenkin värjäyssieneksi, ja purettamalla siitä voidaan saada muun muassa sinisiä ja vihreitä sävyjä.


title: Olli Kaikkonen

text: Olli Kaikkonen (31. lokakuuta 1943 Pielisjärvi – 1. tammikuuta 2005 Jyväskylä) oli jyväskyläläinen filosofian tohtori (1981), dosentti ja historioitsija. Hän toimi Jyväskylän työväenopiston rehtorina vuosina 1990–2004. Historian tutkijana Olli Kaikkonen tutki globaaleja ja yhteiskunnallisia aiheita, ja oli niitä harvoja suomalaisia historiantutkijoita, jotka tutkivat Afrikkaa. Hän oli laatimassa vuonna 1989 ilmestynyttä ensimmäistä suomenkielistä Afrikan historiaa (Olli Kaikkonen & Seppo Rytkönen & Seppo Sivonen: "Afrikan historia". Gaudeamus, 1989. ISBN 951-662-382-4).


title: Pyrexia

text: Pyrexia on yhdysvaltalainen death metal -yhtye, joka perustettiin New Yorkissa vuonna 1990.


title: Pyrexia

text: Yhtye on julkaissut kolme studioalbumia. Kesäkuussa 2006 yhtye solmi levytyssopimuksen Unique Leader Recordsin kanssa. Kolmas albumi, "Age of the Wicked", julkaistiin tammikuussa 2007. Neljäs studioalbumi, "Feast of Iniquity", julkaistiin 29. lokakuuta 2013.


title: ED-Design

text: ED-Design Oy (alkuvaiheessa Muotoilutoimisto E&D) on Turussa toimiva muotoilutoimisto, joka syntyi vuonna 1990 kun Tapani Hyvösen 1976 perustama Destem ja Juhani Salovaaran 1973 perustama Ergonomia Design yhdistyivät.


title: ED-Design

text: ED-Designin vahvoja aloja ovat teollinen muotoilu, käyttöliittymäsuunnittelu, mekaniikkasuunnittelu ja mallinvalmistus. Yritys on muotoillut muun muassa Saloran televisioita, Mobiran matkapuhelimia, Polar Electron sykemittareita, Tunturin kuntoiluvälineitä ja Valtran traktoreita.


title: ED-Design

text: Vuonna 2012 ED-Designin liikevaihto oli noin 2,4 miljoonaa euroa ja henkilöstömäärä 28.


title: Alistaminen

text: Alistaminen eli alistus tarkoittaa Suomen oikeusjärjestyksessä jonkin viranomaisen tai tuomioistuimen tekemän päätöksen saattamista ylemmän viranomaisen tai oikeusasteen tarkastettavaksi, ennen kuin se voi tulla voimaan. Päätökset oli lain mukaan alistettava viran puolesta, eikä asianomaisen tarvinnut itse hakea alistusta.


title: Alistaminen

text: Alistusmenettelyä rikosasioissa ei enää käytetä, mutta se oli aiemmin Suomessa tärkeä oikeussuojakeino. Ylempi oikeusaste tutki alemman oikeusasteen päätöksen oikeellisuuden.


title: Alistaminen

text:
Useimmissa törkeimmissä rikosasioissa alioikeuden tekemä ratkaisu oli alistettava hovioikeuden tarkastettavaksi. Alioikeuden päätös oli ikään kuin pelkkä ehdotus päätökseksi, koska tätä päätöstä ei voitu miltään osin panna täytäntöön ilman alistusta. Alioikeuden päätös oli alistettava hovioikeudelle 1930-luvun oikeuskäytännössä:
Kaikki muut kuin yllä luetellut rikosasiat ratkaisi alioikeus lopullisesti, ja niihin tyytymättömän oli haettava muutosta valittamalla hovioikeuteen.


title: Alistaminen

text: Kun hovioikeus oli tuominnut jonkun kuolemanrangaistukseen, oli päätös alistettava korkeimman oikeuden tutkittavaksi.


title: Alistaminen

text: Alistus on hallintoprosessin vireillepanomuoto, jonka perusteella hallinto-oikeus tutkii henkilökohtaisen vapauden rajoittamista tai menettämistä koskevan toimenpiteen laillisuuden. Henkilökohtaisen vapauden menettämistä koskevat päätökset on Suomen perustuslain 7 §:n 3. momentin mukaan voitava saattaa tuomioistuimen tutkittavaksi.


title: Alistaminen

text: Hallintoviranomainen voi päättää vapaudenmenetyksestä sosiaali- ja terveydenhuoltoasioissa muun muassa määrätessään henkilön otettavaksi huostaan tai tahdosta riippumattomaan hoitoon. Tällaisen päätöksen lainmukaisuuden tarkastaminen kuuluu hallinto-oikeuden toimivaltaan, ja asia tulee normaalisti vireille päätöksen tehneen viranomaisen aloitteesta alistuksella. Alistusmenettelyn tarkoituksena on turvata potilaan tai lapsen oikeusturva viran puolesta.


title: Kaasalainen

text: Kaasalainen on suomalainen sukunimi, joka on muun muassa seuraavilla henkilöillä:


title: Kauko Kaasila

text: Kauko Johannes Kaasila (21. lokakuuta 1928 Tervola – 5. huhtikuuta 2018 Espoo) oli suomalainen yritysjohtaja. Hän oli koulutukseltaan diplomi-insinööri ja toimi Outokumpu Oy:n toimitusjohtajana vuosina 1973–1980.


title: Donga

text: Donga on yksi Beninin departementaista. Sen pääkaupunki on Djougou, pinta-ala 10 691 km ja väkiluku vuoden 2013 toukokuussa 542 605.


title: Lauri Huovinen

text: Lauri Erik Huovinen (26. syyskuuta 1915 Vaasa – 29. elokuuta 1994) oli suomalainen teologian ja filosofian tohtori, tuomiorovasti ja kirjailija.


title: Lauri Huovinen

text: Huovisen vanhemmat olivat rakennusmestari Kaarle August Huovinen ja Saimi Siviä Kinnunen. Hän pääsi ylioppilaaksi 1935 ja valmistui filosofian maisteriksi 1939, filosofian lisensiaatiksi 1951 ja filosofian tohtoriksi 1956. Huovinen vihittiin papiksi 1943. Hän valmistui vielä teologian kandidaatiksi ja lisensiaatiksi 1954 ja teologian tohtoriksi 1962.


title: Lauri Huovinen

text: Huovinen toimi 1944–1954 Suomen Luterilaisen Evankeliumiyhdistyksen matkasaarnaajana. Hän oli Helsingin Malmin seurakunnan kirkoherrana 1954–1960, Herttoniemen seurakunnan kirkkoherrana 1961–1962 sekä Malmin rovastikunnan lääninrovastina 1959–1962. Viimeksi Huovinen toimi Turun tuomiorovastina vuodesta 1963 aina vuoteen 1982 saakka. Hän oli Turun tuomiokirkon 49. tuomiorovasti ja oli virassaan yksi pitkäaikaisimpia.


title: Lauri Huovinen

text: Huovinen oli Turun yliopiston yleisen historian dosenttina vuodesta 1965 ja yliopiston kulttuurihistorian vt. professorina 1972–1975. Hän oli Sanansaattaja-lehden toimitussihteerinä 1945–1957 ja Evankelisen opettajaliiton puheenjohtajana 1952–1961.


title: Lauri Huovinen

text: Lauri Huovinen oli naimisissa kaksi kertaa:


title: Lauri Huovinen

text: Huovisella on ensimmäisestä avioliitosta kolme lasta: Helsingin hiippakunnan emerituspiispa Eero Huovinen, Merimaskun entinen kirkkoherra, rovasti Matti Huovinen sekä oikeustieteen tohtori, valtiotieteen maisteri Sakari Huovinen. Toisesta avioliitosta hänellä on kaksi lasta: Turun yliopiston bakteeriopin professori Pentti Huovinen ja lääketieteen tohtori Riikka Huovinen.


title: Odde Ice Center

text: Odde Ice Center on 1600-paikkainen monitoimihalli Aberdeen kaupungissa, Etelä-Dakotassa. Se on rakennettu vuonna 1980 ja se on North American Hockey Leaguessa pelaavan Aberdeen Wingsin kotihalli.


title: SOS (Abban kappale)

text: ”SOS” (joskus myös ”S.O.S.”) on ruotsalaisen Abba-yhtyeen vuonna 1975 julkaistu kappale. Se ilmestyi singlenä sekä "Abba"-studioalbumin neljäntenä raitana. ”SOS” oli yhtyeen ensimmäinen suuri, maailmanlaajuinen hitti ”Waterloon” jälkeen. Se nousi Britanniassa kuudenneksi, sekä listaykköseksi ainakin seitsemässä maassa.


title: SOS (Abban kappale)

text: Elokuun 22. ja 23. päivänä 1974 Abba nauhoitti taustaraidan kaikkiaan kolmeen uuteen kappaleeseen; ”So Long”, ”Man in the Middle” ja ”SOS”. ”So Longista” kaavailtiin seuraavaa singleä, kun taas ”Man in the Middle” oli tarkoitettu albumiraidaksi ja singlen b-puoleksi. SOS:n työnimi oli tässä vaiheessa Turn Me On. Sessiossa soittivat Benny Anderssonin ja Björn Ulvaeuksen lisäksi kitaristi Janne Schaffer, basisti Mike Watson ja rumpali Ola Brunkert. Myöhemmin kappaleeseen lisättiin lauluraidat. Agnetha Fältskog lauloi säkeistöt soolona. Fältskog on myöhemmin kertonut, että hänen ja Anni-Frid Lyngstadin laulua äänitettiin todella pitkään, aina väsymiseen asti.


title: SOS (Abban kappale)

text: Kappaleen lopullisen nimen, ”SOS”, keksi yhtyeen manageri Stig Anderson, jolla oli tapana antaa Abban kappaleille kansainvälinen nimi, kuten ”Ring Ring” ja ”Waterloo”. Hän teki kappaleeseen myös sanoituksen, mutta Björn Ulvaeus kirjoitti sen lähes kokonaan uusiksi.


title: SOS (Abban kappale)

text: Marraskuussa 1974 Abba julkaisi singlenä kappaleen ”So Long”, koska se muistutti ”SOS”:ää enemmän suurhitti ”Waterloota”. Toisaalta ei ole myöskään täyttä varmuutta siitä, oliko ”SOS” tuolloin vielä täysin valmis. ”So Long” osoittautui kuitenkin flopiksi, sillä se on listasijoituksilla mitattuna eräs Abban heikoimmin menestynyistä singleistä.


title: SOS (Abban kappale)

text: Sen jälkeen, kun kappaleen perusta oli äänitetty, lisäsivät Andersson, Ulvaeus ja äänittäjä Michael B. Tretow siihen vielä kitara- ja syntetisaattoriosuuksia. Tarkasta ajankohdasta ei ole tietoa – se on saattanut tapahtua reilusti ”So Long” -singlen julkaisun jälkeen, sillä Abballe oli tavanomaista palata kehittämään äänitettyjä kappaleita jopa kuukausia myöhemmin.


title: SOS (Abban kappale)

text: Maaliskuussa 1975 "Abba"-albumin äänitykset alkoivat olla loppusuoralla. Levyllä oli ”SOS”:n lisäksi monia kaupallista potentiaalia omaavia kappaleita, kuten ”Mamma Mia”, ”Bang-a-Boomerang” ja ”I Do, I Do, I Do, I Do, I Do”. Niistä kaikista kuvattiin myös promovideot. Seuraavaksi singleksi valittiin ”I Do, I Do, I Do, I Do, I Do”. Vaikka se menestyi paljon paremmin kuin ”So Long”, sen 1950-lukumainen soundi ei nostanut sitä Britanniassa sijaa 38 korkemmalle.


title: SOS (Abban kappale)

text: ”SOS”-single ilmestyi lopulta Skandinaviassa kesäkuussa 1975, ja Britanniassa saman vuoden syyskuussa. Kappale nousi Britanniassa kuudennelle sijalle aloittaen siellä kahdeksantoista top 10 -singlen putken. Listaykköseksi ”SOS” nousi muun muassa Australiassa, Belgiassa, Uudessa-Seelannissa, Etelä-Afrikassa ja Meksikossa. Yhdysvalloissa se ylsi top 20:een.


title: SOS (Abban kappale)

text: The Who -yhtyeen Pete Townshend on sanonut ”SOS”:n olevan kaikkien aikojen paras pop-kappale.


title: Unionipuolue

text: Unionipuolue () on färsaarelainen vuonna 1906 perustettu puolue, joka on ideologialtaan konservatiivis-liberalistinen ja agraristinen.


title: Unionipuolue

text: Unionipuolueen on saanut edustajan Färsaarten parlamenttiiin joka kerta perustamisensa jälkeen. Se on pyrkinyt säilyttämään Färsaarten aseman Tanskan kuningaskunnassa ja sen sisällä kehittämään Färsaarten asemaa. Unionipuolue on saanut useina vuosina noin viidenneksen äänistä ja ollut Färsaarten neljän suurimman puolueen joukossa. Vuoden 2011 vaaleissa se sai eniten ääniä ja kahdeksan paikkaa parlamenttiin. Tanskan parlamentissa, Kansankäräjillä puolueen edustajat ovat usein liittyneet Venstre-puolueeseen.


title: Jaakko Heikinheimo

text: Jaakko Mikael Heikinheimo (30. syyskuuta 1915 Kajaani – 10. huhtikuuta 1990) oli suomalainen kirkkoherra ja runoilija.


title: Jaakko Heikinheimo

text: Heikinheimo toimi Mäntän seurakunnan kirkkoherrana 1961–1978.


title: Effie

text: Effie on kansainvälinen markkinointialan kilpailuorganisaatio, joka palkitsee tuloksellisuutensa osoittaneita mainos- ja markkinointiviestintäkampanjoita eri maissa ja eri tuotealueilla. Kansallisia tai alueellisia Effie-kilpailuja järjestetään noin 40 eri puolilla maailmaa, yleensä vuosittain.


title: Effie

text: Suomessa vuotuisia Effie-palkintoja on jaettu vuodesta 2002, jolloin Effie korvasi ja yhdisti Vuoden parhaat kampanjat -kilpailun ja kansainvälisen mainonnan kilpailun.


title: Effie

text: Effie-kilpailun perusti New York American Marketing Association vuonna 1968. Suomessa kilpailun järjestää Markkinoinnin, teknologian ja luovuuden liitto MTL ry yhdessä Suomen Markkinointiliitto MARKin ja Kauppalehden kanssa.


title: Effie

text: Tuote- ja palvelukampanjat kilpailevat Suomen Effiessä tuoteryhmittäin:


title: Effie

text: Bisneshaastesarjat olivat vuonna 2013 seuraavat:


title: Effie

text: Mediatehosarjat kutakin mainosmediaa painottaville kampanjoille (yli 50 % mediabudjetista):


title: Effie

text: Neljäntenä sarjaryhmänä vuoden 2013 Effiessä olivat ulkomaisille kohderyhmille suunnatut kampanjat.


title: Austin (Minnesota)

text: Austin on kaupunki Mowerin piirikunnassa, Minnesotassa. Sen asukasluku on 24 718. Austin sijaitsee Interstate 90 -valtatien ja US Highway 218:n risteyksessä.


title: Mikko Niemi (jääkiekkoilija)

text: Mikko Niemi (s. 17. kesäkuuta 1972 Tampere, Suomi) on suomalainen uransa lopettanut jääkiekkopuolustaja. Hän pelasi urallaan muun muassa 18 SM-liigaottelua Tampereen Ilveksessä. Niemen ura kului kuitenkin pääosin alasarjoissa ja pienempien jääkiekkomaiden liigoissa.


title: Big Stink

text: Big Stink (sarjanumero: B-29-40-MO 44-27354, Victor-numero: #90) oli Boeing B-29 "Superfortress" -tyypin raskas nelimoottorinen pommituskone, joka oli valmistettu Yhdysvalloissa. Historiallinen lentokone osallistui muun muassa atomipommin pudottamiseen Japaniin Nagasakiin. Koneen päällikkö oli siinä tehtävässä majuri James I. Hopkins. Normaalisti koneen päällikkönä oli toiminut kapteeni Herman S. Zahn. "Big Stink" toimi valokuvaus- ja tarkkailukoneena. Koneessa olivat englantilaiset RAF:n eversti Leonard Cheshire ja ydinfyysikko William Penney. Myös Robert Serberin piti osallistua, sillä hän hallitsi "Fastax"-suurnopeuskameran käytön. Majuri Hopkins komensi kuitenkin Serberin ulos koneesta, juuri vähää ennen sen ilmaannousua. Syynä oli tiedemieheltä puuttuva laskuvarjo.


title: Big Stink

text: Lentokoneen valmisti Glenn L. Martin Aircraft Co. -yhtiö (myöhempi Lockheed-Martin) Nebraskan Omahassa Yhdysvalloissa, samoin kuin monet muutkin Silverplate-projektiin osallistuneet saman tyypin sotilaslentokoneet, esimerkiksi Enola Gay. Kone valmistui keväällä 1945, ja sitä käytettiin USAF:n kalustona aina vuoteen 1960.


title: Big Stink

text: Koneen nimi muutettiin myöhemmin "Dave's Dreamiksi". Tämä tehtiin aiemmin lento-onnettomuudessa menehtyneen, ilmavoimien kapteeni David Semplen muiston kunnioittamiseksi. Kone pudotti Fat Man -tyyppisen atomipommin Bikinin atollille kesällä 1946 Operaatio Crossroadsissa. Se oli siten kolmas lentokone maailmassa, joka oli pudottanut atomipommin lentopudotuksena.


title: Citroën H

text:
Citroën H (tunnetaan myös "Camionnette", "Type-H" ja "HY" nimillä) on pakettiauto (tai kevyt kuorma-auto) jota ranskalainen Citroën valmisti vuosien 1947–1981 välillä. Se perustui Citroën TUB/TUC -malleihin joita valmistettiin vähäinen määrä vuosina 1939–1941. Citroën H -mallia suunniteltiin toisen maailmansodan
aikana ja sen kehitys valmistui nopeasti sodan päätyttyä. Tavoitteena oli tehdä matalalattiainen auto, jonka kantavuus oli suurempi kuin henkilöauton pohjalta rakennetuissa pakettiautoissa, ja jonka kuormatilaan kulku oli helppoa. Sodan takia resurssit olivat vähäiset, joten autossa pyrittiin käyttämään olemassa olevia komponentteja Citroënin aiemmista automalleista. Mallia valmistettiin 473 289 kappaletta 34 vuoden aikana Ranskassa ja Belgiassa.


title: Citroën H

text: Citroënin henkilökunta työskenteli kahdeksan eri projektin parissa, ja vain viimeinen niistä, "H" valmistui. Eniten myyty malli oli Citroën "HY" (kantavuus 1500 kg), muita mallinimiä olivat "H" (ensimmäiset), "HX" (pienempi kantavuus), "HZ", "HW" (suurempi kantavuus), jonkin aikaa autoa myytiin ranskassa nimellä "1600".


title: Citroën H

text: Ranskassa tämä erikoisen näköinen auto tunnetaan nimillä "Nez de Cochon", "possun kärsä", ja poliisien käytössä olleet nimellä "panier à salade", "salaattikori".


title: Citroën H

text: Suomessa Citroën-harrastajien keskuudessa auto tunnetaan myös nimellä "Kamiina" (vrt. "Camionnette").


title: Citroën H

text: Citroën H tuli Suomessa myyntiin vuonna 1952. Auton tunnettuja käyttäjiä olivat aikanaan helsinkiläinen Karl Fazer ja tamperelainen Leivon Leipomo. Maaseudulla näkyviä olivat puolestaan Citroënin maahantuojan Korpivaara Oy:n tytäryhtiön Farming Oy:n edustamien Massey-Ferguson -traktorien huoltoautot. Citroën H -pakettiautoista tehtiin myös pankkiautoja ja ambulansseja sekä muutama poliisiautokin. Pitkän elinkaarensa loppupuolella Citroën H joutui kilpailemaan huomattavasti uudempien pakettiautojen kanssa, mutta sen valttina oli korkea ja auton ulkomittoihin nähden todella suuri tavaratila, jonka läpi pystyi suhteellisen pitkäkin mies kulkemaan kumartumatta. Korotetussa ja pidennetyssä mallissa tavaratilan koko oli peräti 16 kuutiometriä. Tavaratilan nostokorkeus oli vain 36 senttimetriä, mikä on harvinaista 2000-luvun pakettiautoissakin. Vuonna 1970 tekemässään pakettiautovertailussa Tekniikan Maailma -lehti moitti Citroënin heikkoa lämmityslaitetta, meluisaa ohjaamoa ja raskasta ohjausta, mutta kehui auton käytännöllisyyttä, moottorin sitkeyttä sekä auton ketteryyttä ja suuntavakavuutta.


title: Citroën H

text: Moottori, vaihteisto ja monet pienemmät osat olivat peräisin Citroënin aiemmista malleista. Moottori ja vaihdelaatikko ovat lähes identtiset mallin Citroën Traction Avant kanssa ja myöhemmin Citroën DS:n kanssa. Autossa ei ole erillistä runkoa, vaan itsekantava kori. Ajovalot ja nopeusmittari olivat useiden vuosien ajan samat kuin mallissa 2CV. Autossa käytettiin vääntövarsijousitusta, edessä oli neljä iskunvaimenninta ja takana tavalliset kaksi. Mallin ehkä erikoisin ominaisuus on se, että oikeanpuoleinen takarengas sijaitsi taaempana kuin vasen. Etuovet olivat "kaappariovet", eli ovet oli saranoitu takareunoistaan.


title: Citroën H

text: Saksalainen lentokone Junkers, Junkers Ju 52 toimi korin muotoilun inspiraationa. Korin peltien muotoilu lisäsi rakenteen vahvuutta tuomatta kuitenkaan lisää painoa. Lisäksi peltien valmistus onnistui yksinkertaisilla ja halvoilla työkoneilla.


title: Citroën H

text: Autoa on valmistettu viidellä eri moottorilla. Bensiinikäyttöisiä olivat 1,6 l ja 1,9 l nestejäähdytteiset rivimoottorit, ja dieselmoottoreina ensin Perkins 1,6 l joka myöhemmin vaihtui Indénorin 1,8 l moottoriin ja myöhemmin saman valmistajan 1,9-litraiseen.


title: Citroën H

text: Vuosien saatossa autoon tehtiin parannuksia; esimerkiksi kantavuutta nostettiin useita kertoja. Vuonna 1961 sähköjärjestelmä vaihtui 6V:stä 12V:hen, 1964 kaksiosainen tuulilasi korvattiin tavallisella yksiosaisella. Vuonna 1969 auton ulkonäköä päivitettiin hieman: takapyörän kaaret muutettiin kulmikkaammiksi ja etuvilkut vaihdettiin. Vähemmän näkyvä muutos oli se, että etuiskunvaimentimien määrä väheni neljästä kahteen. Vuonna 1972 HW-mallia sai kaasunestejousituksella, ja siitä tuli myyntiin ambulanssiversio. Autoon tehtiin vielä useita pieniä muutoksia ennen kuin sen valmistus viimein loppui joulukuussa 1981.


title: AdProfit

text: AdProfit on suomalainen markkinointialan kilpailu, jossa palkitaan vuosittain tuloksellisten mainos- ja markkinointiviestintäkampanjoiden tekijöitä.


title: AdProfit

text: Kilpailun sarjoina ovat vuoden paras kampanja, vuoden paras uuden tuotteen lanseeraus ja vuoden paras yhteiskunnallinen kampanja. Vuonna 2013 oli ensi kertaa mukana oma sarja nuorille mainonnan suunnittelijoille. Vuonna 2014 valittiin ensimmäistä kertaa Vuoden paras briiffaaja.


title: AdProfit

text: AdProfitin loppukilpailuun pääsevät kampanjat valitsee kolme alan ammattilaisista muodostuvaa esituomaristoa. Lopulliset AdProfit-voittajat valitsee ylituomaristo, johon kutsutaan vuosittain edustajat mainostajayrityksistä, mainostoimistoista, mediatoimistoista, markkinoinnin tutkimuksen ja opetuksen piiristä sekä mainosvälineistä. AdProfit-kilpailun järjestää Mainostajien liitto yhteistyössä mm. Aalto-yliopiston kanssa.


title: Vainajainpäivä

text: Vainajainpäivä voi viitata seuraaviin:


title: Forgive Me

text: Forgive Me on englantilaisen laulajan Leona Lewisin kappale, joka julkaistiin neljäntenä singlenä 3. marraskuuta 2008 Lewisin ensimmäiseltä studioalbumilta "Spirit". Sen kirjoitti Aliaune Thiam, Claude Kelly ja Giorgio Tuinfort sekä tuotti Akon. Kappale on tyyliltään R&B-, pop- ja soul-musiikkia, ja kertoo naisesta, joka on löytänyt uuden rakkauden ja pyytää anteeksiantoa vanhalta rakkaudenkohteeltaan.


title: Forgive Me

text: Kappale sai kriitikoilta pääasiassa myönteistä palautetta, mutta Lewistä myös kritisoitiin siitä, että hänen äänensä muistuttaa paljon Whitney Houstonin ja Mariah Careyn ääniä. Uusi single poikkesi tyylilajiltaan Lewisin edellisistä julkaisuista. Haastattelussa hän kertoi: "Halusin tehdä jotain hieman erilaista ja eteeni tuli mahdollisuus työskennellä Akonin kanssa. Olen todella tyytyväinen lopputulokseen, ja on hienoa, että se on erilainen kuin se mitä yleensä teen". "Forgive me" sijoittui parhaimmillaan Britannian singlelistalla viidenneksi, ollen näin Lewisin neljäs top10-hitti Isossa-Britanniassa.


title: Matti Kahiluoto

text: Matti Kalervo Kahiluoto (11. maaliskuuta 1931 Helsinki – 24. tammikuuta 2018 Helsinki) oli suomalainen diplomaatti, koulutukseltaan valtiotieteiden maisteri.


title: Matti Kahiluoto

text: Kahiluoto oli suurlähettiläs Tel Avivissa 1975–1981, Belgradissa 1981–1984, Tukholman aseidenriisuntakonferenssia (Etyk) varten perustetun Suomen erityisedustuston päällikkö suurlähettilään virkanimikkeellä 1984–1986, ulkoministeriön poliittisen osaston osastopäällikkö 1986–1988, ja sitten suurlähettiläänä Wienissä 1988–1991 ja Tukholmassa 1991–1996, jonka jälkeen hän jäi eläkkeelle.


title: Bernhard Tritscher

text: Bernhard Tritscher (s. 25. huhtikuuta 1988) on itävaltalainen maastohiihtäjä.


title: Bernhard Tritscher

text: Tritscher kilpaili maastohiihdon maailmancupissa ensimmäisen kerran Oslossa maaliskuussa 2010 sijoittuen vapaan hiihtotavan sprintissä 54:nneksi. Ensimmäiset maailmancupin pisteensä hän saavutti joulukuussa 2010 Düsseldorfin vapaan hiihtotavan sprintissä, jossa hän sijoittui 14:nneksi. Parhaimmillaan hän on sijoittunut maailmancupissa kymmenenneksi Rybinskin vapaan hiihtotavan sprintissä helmikuussa 2011. Parisprintissä hän on sijoittunut parhaimmillaan neljänneksi.


title: Bernhard Tritscher

text: Oslon MM-kilpailuissa 2011 Tritscher sijoittui vapaan hiihtotavan sprintissä 21:nneksi. Val di Fiemmen MM-kilpailuissa 2013 hän oli parisprintissä seitsemäs Harald Wurmin kanssa. Sotšin olympialaisissa 2014 hän sijoittui seitsemänneksi vapaan hiihtotavan sprintissä. Falunin MM-kilpailuissa 2015 hän oli 15 kilometrin vapaan kilpailussa kuudes.


title: Esko Kahri

text: Esko Juhani Kahri (s. 1940) on suomalainen arkkitehti. Hän on suunnitellut muun muassa Jyväskylään Kortepohjan rivitalon (1969 yhdessä Bengt Lundstenin kanssa) ja Helsinkiin Kannelmäen pientalot (1974 yhdessä Kai Lohmanin kanssa) sekä Työeläkekassan toimitalon ja Hovioikeuden talon (Kai Lohmanin kanssa). Hän on ollut Teknillisen korkeakoulun asuntosuunnittelun apulaisprofessori 1972–1986.


title: Esko Kahri

text: Hänen veljensä on työmarkkinajohtaja Tapani Kahri.


title: Red Dot

text: Red Dot on kansainvälinen muotoilupalkintotapahtuma, jonka järjestää vuosittain saksalaisen Nordrhein-Westfalenin osavaltion muotoilukeskus Essenissä. Tapahtumassa on sarjat tuotemuotoilulle, muotoilutoimistoille ja uusille tuotesuunnittelukonsepteille.


title: Red Dot

text: Vuodesta 1955 muotoilijat ja tuotteiden valmistajat ovat voineet hakea palkintoja, jotka jaetaan vuosittaisessa palkintoseremoniassa. Voittaneet työt asetetaan näytteille Red Dot -muotoilumuseoon, joka sijaitsee Unescon maailmanperintökohteeksi nimetyllä vanhalla Zollverein-hiilikaivosalueella Essenissä. Viime vuosina hakemuksia palkinnoista on tullut noin 11 000 kappaletta 61 eri maasta.


title: Red Dot

text: Vanhin palkintotyyppi, "Red Dot Award: Product Design", tunnettiin vuoteen 2000 asti nimellä "Design Innovationen".


title: Red Dot

text: "Red Dot: Design Team of the Year" -tunnustuspalkintoa on jaettu ilman hakemuksia vuodesta 1991 muotoilijaryhmille, joiden on katsottu tehneen vaikutuksen maailmanmarkkinoilla tuotesuunnittelun kautta. Voittajayrityksiin lukeutuvat Siemens vuonna 1995, Apple 2001, BMW 2007, Bose 2008 ja Opel vuosina 2008 ja 2010.


title: Red Dot

text: Vuodesta 1993 on jaettu "Red Dot award: Communication Design" -palkintoa yritystunnusten graafisesta suunnittelusta, mainonnasta, vuorovaikutteisen median ratkaisuista tai äänisuunnittelusta.


title: Red Dot

text: Vuodesta 2008 tapahtumassa on jaettu "Red Dot: Design Agency of the Year" -palkintoa vuoden huomattavimmalle muotoilutoimistolle.


title: Red Dot

text: Vuonna 2005 Red Dot avasi muotoilumuseon myös Singaporeen ja perusti uuden palkintoluokan "Red Dot Award: Design Concept" uudenlaisille tuotekonsepteille ja nuorille muotoilijoille.


title: Kalavale

text: Kalavale – Tyhjenevä meri ja ihmiset sen rannalla on Emma Karin ja Kukka Rannan kirjoittama tietokirja teollistuneen kalastuksen vaikutuksista. Teoksen on julkaissut Into Kustannus vuonna 2012.


title: Kalavale

text: Teoksen tekijät on palkittu Kehys ry:n Kelpoa kehitystä -palkinnolla ja teos oli WWF:n Vuoden luontokirja -finalisti.


title: Air Labrador

text: Air Labrador on kanadalainen lentoyhtiö, joka toimii pääasiallisesti Labradorin ja Quebecin alueilla.


title: Air Labrador

text: Yhtiön tunnuslause on "The Spirit of Flight" (ranskaksi "esprit du vol", suomeksi "lennon henki").


title: Air Labrador

text: Heinäkuussa 2016:


title: Danny Groulx

text: Danny Groulx (s. 23. kesäkuuta 1981 LaSalle, Québec, Kanada) on kanadalainen entinen jääkiekkopuolustaja. Hän pelasi suurimman osan ammattilaisurastaan AHL:ssä, jossa Groulx voitti Calder Cupin Hamilton Bulldogsin riveissä vuonna 2007. Kauden 2009–2010 päätteeksi hänet palkittiin liigan parhaana puolustajana Eddie Shore Awardilla. Groulx'lla oli sopimus kahden NHL-organisaation kanssa, mutta hän ei kuitenkaan koskaan pelannut liigassa. Groulx vietti uransa viimeiset vuodet Euroopassa pelaten KHL:ssä, Suomessa ja Ranskassa. Hän on myös junioriliiga QMJHL:n kaikkien aikojen tehokkain ja eniten syöttöpisteitä tehnyt puolustaja tehtyään yhteensä 341 runkosarjaottelussa tehot 66+266=332. Groulx toimii nykyään Collège Charles-Lemoyne Riverainsin juniorijoukkueen apuvalmentajana.


title: Danny Groulx

text: Eliteprospects.com -sivuston Erik K. Pirin mukaan Groulx oli hyökkäävä puolustaja, joka oli käyttökelpoinen ylivoimalla. Hänen vahvuuksiinsa kuului syöttötaidot ja visio. Groux'lla oli hyvä laukaus ja hänellä oli myös röyhkeyttä. Groulxin heikkouksiin kuului oman pään pelaaminen ja liike.


title: Danny Groulx

text: Groulx aloitti QMJHL:ssä kaudella 1997–1998 Val-d'Or Foreursin riveissä voittaen liigan mestaruuden jo tulokaskautensa päätteeksi. Kesken kauden 1998–1999 hän siirtyi Acadie-Bathurst Titaniin, jossa Groulx voitti kauden päätteeksi taas QMJHL:n mestaruuden.


title: Danny Groulx

text: Kaudeksi 1999–2000 Groulx'n QMJHL-seuraksi vaihtui Victoriaville Tigres. Hän pelasi pelipaikastaan huolimatta kautensa yli piste per peli -tahtia ja teki 66 runkosarjaottelussa tehot 12+55=67, joilla Groulx oli Tigresin tehokkain puolustaja ja sijoittui koko QMJHL:n puolustajien pistepörssissä seitsemänneksi. Kaudella 2000–2001 hänen pistesaldonsa runkosarjassa nousi 87 tehopisteeseen, jolla Groulx sijoittui liigan puolustajien pistepörssissä kolmanneksi. Hänellä oli myös sarjan puolustajien paras teholukema +53. Kevään 2001 pudotuspeleissä Groulx putosi Tigresin kanssa jo konferenssin semifinaaleissa 13 pelatun ottelun jälkeen, mutta hän oli siitä huolimatta tehoilla 2+19=21 joukkueen paras syöttäjä sekä pudotuspelien tehokkain puolustaja Val-d’Or Foreursin Chris Lynessin kanssa. Groulx valittiin kauden päätteeksi QMJHL:n ensimmäiseen tähdistökentälliseen.


title: Danny Groulx

text: Viimeisellä QMJHL-kaudellaan 2001–2002 Groulx teki 68 runkosarjaottelussa puolustajalle huimat tehot 29+83=112. Hän voitti ylivoimasesti liigan puolustajien pistepörssin ja jakoi koko QMJHL:n syöttöpörssin kolmannen sijan joukkuetoverinsa Carl Malletten kanssa. Groulx voitti myös kevään 2002 pudotuspelien piste- ja syöttöpörssin tehtyään 22 ottelussa tehot 9+30=39. Hän voitti jo kolmannessa QMJHL-seurassaan liigan mestaruuden. Groulx palkittiin pudotuspelien parhaana pelaajana Guy Lafleur Trophylla, liigan parhaana puolustajana Emile Bouchard Trophylla, valittiin ensimmäiseen tähdistökentälliseen sekä koko CHL:n ensimmäiseen tähdistökentälliseen. Hän voitti QMJHL:n mestaruuden lisäksi myös Memorial Cup -turnauksen mestaruuden. Groulx palkittiin turnauksen arvokkaimpana pelaajana Stafford Smythe Memorial Trophylla ja valittiin tähdistökentälliseen.


title: Danny Groulx

text: Groulx on QMJHL:n kaikkien aikojen tehokkain ja eniten syöttöpisteitä tehnyt puolustaja tehtyään yhteensä 341 runkosarjaottelussa tehot 66+266=332. Hän on liigan pudotuspelihistorian paras syöttäjä ja kolmanneksi paras pistemies tehtyään yhteensä 78 ottelussa tehot 12+59=71.


title: Danny Groulx

text: Groulx teki vapaana agenttina kolmivuotisen tulokassopimuksen Detroit Red Wingsin kanssa elokuussa 2002. Hän pelasi kaikki kolme sopimuskauttaan kokonaan AHL:ssä ja lähinnä Grand Rapids Griffinsin paidassa. Groulx'lla oli kaudella 2003–2004 joukkueen paras teholukema +20. Kesken viimeisen sopimuskautensa 2004–2005, maaliskuussa 2005 hänet lainattiin Manitoba Mooseen. Kauden 2005–2006 Groulx pelasi Saksan DEL-liigaa Kassel Huskiesin riveissä, mutta joukkue putosi kuitenkin kauden päätteeksi 2. Bundesligaan.


title: Danny Groulx

text: Syksyllä 2006 Groulx osallistui NHL-joukkue Montréal Canadiensin harjoitusleirille, mutta hän siirtyi kaudeksi 2006–2007 kuitenkin AHL-sopimuksella Hamilton Bulldogsiin, jossa Groulx voitti Calder Cupin. Kaudella 2007–2008 hän jatkoi AHL-uraansa Manitoba Moosessa ja kaudeksi 2008–2009 Groulx teki sopimuksen Rockford IceHogsin kanssa. Kaksi vuotta aiemman syksyn tapaan hän osallistui joukkueen NHL-organisaation harjoitusleirille tällä kertaa Chicago Blackhawksissa. Groulx oli runkosarjassa IceHogsin tehokkain puolustaja tehoilla 6+34=40 ja hänen teholukemansa +40 oli joukkueen paras.


title: Danny Groulx

text: Heinäkuussa 2009 Groulx teki vapaana agenttina vuoden mittaisen ja kaksisuuntaisen NHL-sopimuksen San Jose Sharksin kanssa. Hän pelasi kuitenkin taas koko kauden farmissa ja oli Worcester Sharksin paras pistemies ja syöttäjä tehoilla 14+52=66, joilla Groulx voitti myös AHL:n puolustajien pistepörssin. Hänet palkittiin kauden päätteeksi liigan parhaana puolustaja Eddie Shore Awardilla ja valittiin ensimmäiseen tähdistökentälliseen.


title: Danny Groulx

text: Kaudeksi 2010–2011 Groulx siirtyi KHL-joukkue Torpedo Nižni Novgorodiin, jonka tehokkain puolustaja hän oli tehoilla 2+23=25. Kaudella 2011–2012 Groulx jatkoi KHL-uraansa ensin Dinamo Minskissä, josta hän siirtyi lokakuussa 2011 Jugra Hanty-Mansijskin riveihin.


title: Danny Groulx

text: Kaudeksi 2012–2013 Groulx palasi vuoden mittaisella ja kaksisuuntaisella sopimuksella San Jose Sharksin organisaatioon. Hän pelasi kautensa taas kokonaan AHL:ssä. Maaliskuussa 2013 Groulx siirtyi AHL-kaupassa Worcester Sharksista Chicago Wolvesin joukkueeseen. Hän oli kauden jälkeen vapaana agenttina lokakuuhun saakka, jolloin Groulx siirtyi try-outille ECHL-joukkue Florida Everbladesiin. Hän ei jatkanut joukkueessa, mutta Groulx löysi samassa kuussa uuden seuran SM-liigajoukkue Porin Ässistä, jonne hän siirtyi loppukauden 2013–2014 kattavalla sopimuksella. Groulx osoittautui kuitenkin pettymykseksi ja pelasi 14 ottelua tehopistein 1+1=2 ja keräten teholukeman –7. Hän jäi ajoittain myös kokoonpanon ulkopuolelle ja lopulta Ässät purki Groulx'n sopimuksen helmikuussa 2014. Hän ei pelannut loppukaudella enää missään.


title: Danny Groulx

text: Lokakuussa 2014 Groulx siirtyi try-outille ECHL-joukkue Florida Everbladesiin. Hän ei kuitenkaan saanut joukkueeseen sopimusta. Marraskuussa Groulx siirtyi loppukauden 2014–2015 kattaneella sopimuksella Ranskan Ligue Magnusin Rouen Hockey Élite 76:een. Hän oli pudotuspeleissä tehoilla 1+3=4 joukkueen paras syöttäjä ja Groulx jakoi Rouenin sisäisen pistepörssin voiton Marc-André Thinelin ja Patrick Coulomben kanssa. Hän voitti kauden aikana Ranskan liigacupin.


title: Danny Groulx

text: Huhtikuussa 2016 Groulx ilmoitti lopettaneensa pelaajauransa oltuaan lähes vuoden pelaamatta. Taustalla oli hänen paluunsa kotiseudulleen Québeciin, kun Groulx'n lapset aloittivat koulun. Hän siirtyi kaudeksi 2016–2017 Collège Charles-Lemoyne Riverainsin juniorijoukkueen apuvalmentajaksi.


title: Heikkomielinen

text: Heikkomielinen tarkoitti aiemmin Suomen oikeusjärjestyksessä henkilöä, joka on vajaavaltainen henkisistä syistä.


title: Heikkomielinen

text: Heikkomielinen henkilö ei ollut oikeutettu hoitamaan itseään eikä omaisuuttaan, eikä tekemään oikeudellisesti sitovia sopimuksia, eikä myöskään kelvannut todistajaksi. Heikkomielisen henkilön omaisten taikka holhouslautakunnan asiana oli toimittaa hänet holhouksen alaiseksi.


title: Heikkomielinen

text: Vuoden 1889 rikoslaissa säädettiin, että ymmärrystään vailla olevan heikkomielisen teko ei ole rangaistava.


title: Heikkomielinen

text: Jos mielipuoli teki vahingon eikä hänen valvojansa, jonka olisi pitänyt häntä estää, voinut maksaa vahingonkorvausta, oli tällainen korvaus maksettava rikoksentekijän omaisuudesta.


title: Heikkomielinen

text: Sitä, joka makasi mielipuolen naisen, rangaistiin kuritushuoneella korkeintaan neljäksi vuodeksi tai vankeudella.


title: Philip Widmer

text: Philip Widmer (s. 18. lokakuuta 1983 Banff, Alberta) on kanadalainen uransa lopettanut maastohiihtäjä, joka edusti Canmore Nordic Ski Clubia.


title: Philip Widmer

text: Widmer kilpaili maastohiihdon maailmancupissa ensimmäisen kerran Vernonissa joulukuussa 2005 sijoittuen vapaan hiihtotavan sprintissä 26:nneksi. Parhaimmillaan hän sijoittui maailmancupin henkilökohtaisissa kilpailuissa 13:nneksi Canmoren vapaan hiihtotavan sprintissä tammikuussa 2008. Parisprintissä hän sijoittui parhaimmillaan yhdeksänneksi.


title: Philip Widmer

text: Widmer osallistui kolmiin MM-kilpailuihin parhaana sijoituksenaan 30:s sija vapaan hiihtotavan sprintistä Liberecin MM-kilpailuista 2009. Widmer ilmoitti uransa lopettamisesta maaliskuussa 2014.


title: Simon Persson

text: Simon Persson (s. 31. elokuuta 1991) on ruotsalainen maastohiihtäjä, joka edustaa IFK Umeå -seuraa.


title: Simon Persson

text: Persson kilpaili maastohiihdon maailmancupissa ensimmäisen kerran Szklarska Porębassa helmikuussa 2012 sijoittuen vapaan hiihtotavan sprintissä 25:nneksi. Kymmenen parhaan joukkoon hän sijoittui ensimmäisen kerran Lahden perinteisen hiihtotavan sprintissä maaliskuussa 2012 oltuaan yhdeksäs. Hän sivusi toistaiseksi parasta maailmancup-sijoitustaan oltuaan yhdeksäs Davosin vapaan hiihtotavan sprintissä joulukuussa 2013.


title: DISY

text: Vuoden 2011 parlamenttivaaleissa puolue sai 34,3 % äänistä ja 20 paikkaa, millä se oli Kyproksen suurin puolue. DISY kasvatti ääniosuuttaan 3,75 prosenttiyksiköllä vuoteen 2006 verrattuna.


title: DISY

text: Puolueen perusti vuonna 1976 Gláfkos Klirídis. Seuraavana vuonna siihen yhdistyi demokraattinen kansanpuolue DEK, vuonna 1988 Uusi demokraattinen rintama NEDIPA ja vuonna 1998 liberaalipuolue.


title: Mustakaulajänis

text: Mustakaulajänis ("Lepus nigricollis") on jäniseläimiin kuuluva nisäkäslaji.


title: Mustakaulajänis

text: Sitä tavataan luonnovaraisena Intiassa, Bangladeshissa, Nepalissa, Sri Lankassa ja Pakistanissa. Ihminen on vienyt sen läheisille saarille (Mauritius, Réunion ja Seychellit). On kiistanalaista, miten laji on päässyt Indonesian Jaavalle.


title: Mustakaulajänis

text: Mustakaulajänis on saanut nimensä niskaa pitkin kulkeavasta mustasta raidasta. Muuten eläin on harmaanruskea.


title: Huutosakko

text: Huutosakko eli poissaolosakko oli Suomessa aiemmin tuomioistuimen määräämä sakko poissaolevalle asianosaiselle.


title: Huutosakko

text: Jos asianosainen oli laillista estettä ilmoittamatta poissa oikeudenkäynnistä, kun juttu otettiin käsiteltäväksi, eikä juttu silloin päättynyt, tuomittiin hänet kihlakunnan- ja raastuvanoikeudessa poissaolostaan sakkoon. Samanlaiseen rangaistukseen voitiin tuomita myös todistaja.


title: Huutosakko

text: Oikeuden päätöksestä huutosakon määräämisestä sai valittaa ylempään oikeusasteeseen, mutta tämä ei estänyt pääasian käsittelyä ja ratkaisua.


title: Huutosakko

text: Sakko oli suuruudeltaan 10–200 markkaa vuonna 1910.


title: Indossamentti

text: Indossamentti () tarkoittaa määrännäisvelkakirjan siirtämistä toiselle henkilölle. Nimitys johtuu alkujaan vekselin selkäpuolelle ("in dorso") tehtävästä siirtomerkinnästä.


title: Indossamentti

text: Määrännäisvelkakirja on sellainen asiakirja, jossa asiakirjan antaja on sitoutunut suorittamaan rahamäärän tai jättämään tavaran toiselle henkilölle tai sille, jolle tämä asiakirjan siirtää eli ”hänen määräämälleen”. Esimerkkejä määrännäispapereista ovat vekseli, maksuosoitus, šekki ja konossementti.


title: Indossamentti

text: Asiakirja voidaan siirtää joko niin, että siirtäjä kirjoittaa pelkän nimensä asiakirjan selkäpuolelle ("blanko-indossamentti") taikka niin, että siirtäjä kirjoittaa nimensä yläpuolelle tiedon, kenelle asiakirja siirretään. Jos siirtäjä ei tahdo luovuttaa omistusoikeutta asiakirjaan, tämä on nimenomaisesti mainittava lisäämällä siirtokirjoitukseen tuota rajoitusta ilmaiseva sana (esimerkiksi "inkasso").


title: Massey Ferguson 148

text: Massey Ferguson 148 on Massey Fergusonin vuosina 1972-1978 Englannissa valmistama traktori. 148 kuuluu 1960-luvulla esiteltyyn 100-sarjaan, ja sijoittuu kokoluokaltaan sen puoleen väliin. 100-sarjan myydyin malli oli 135, jonka mainitaan olevan maailman myydyin traktorimalli. 148 on periaatteessa sama kuin viimeinen 135-malli, vain hieman pidennetty ja isommilla takarenkailla varustettu. 148:ia isommista malleista etenkin 165 oli suomessa suosittu traktori.


title: Massey Ferguson 148

text:
148-mallissa käytettiin Perkinsin valmistamaa AD3.152 vapaastihengittävää dieselmoottoria. Moottorin ilmoitettu teho on ollut 48 hevosvoimaa, mistä mallinimi 148 lienee peräisin. Moottori on kolmisylinterinen, 2,5l iskutilavuudeltaan ja siinä käytettiin tuohon aikaan edistyksellistä polttoaineen suoraruiskutusta. 148 on varustettu 8+2 vaihteisella synkronoidulla vaihteistolla, suomessa myydyissä 148 malleissa ei ollut Multi-Power pikavaihdetta.
Traktori on alun perin lähtenyt tehtaalta ilman ohjaamoa, mutta Suomessa myytyihin yksilöihin on lisätty tuolloin pakolliseksi tullut turva-ohjaamo. 148 mallissa käytettiin ainoastaan Nakkilalaista Palmu-ohjaamoa. 148:ssa on kolmipistenostolaite, jonka nostotehoksi ilmoitetaan 1430kg.


title: Kaplaaki

text: Kaplaaki () oli laivan päällikölle annettu korvaus. Se oli tavallisesti tietty prosenttiosuus, noin 4 %, rahdin bruttoarvosta, kun matka on onnistunut. Tätä korvausta ei saanut ottaa merivakuutukseen kuin poikkeustapauksessa.


title: The Big One for One Drop

text: The Big One for ONE DROP on World Series of Poker yhteyteen järjestettävä hyväntekeväisyyspokeriturnaus, jonka sisäänosto on miljoona dollaria ja jokaiselta pelaajalta menee 11,1% (111 111 dollaria) One Drop -säätiön kautta hyväntekeväisyyteen. Vuonna 2012 48 pelaajan osallistuessa rahaa kertyi hyväntekeväisyyteen yli 5 miljoonaa dollaria. Turnauksessa ainoana suomalaisena oli mukana Jens Kyllönen.


title: The Big One for One Drop

text: Vuoden 2012 turnauksen voitti Antonio Esfandiari lunastaen 18 346 673 dollaria ja platinasta valmistetun rannekkeen, jossa oli 0.78 karaatin timantti.


title: The Big One for One Drop

text: Vuonna 2014 turnaus järjestettiin 29. kesäkuuta - 2. heinäkuuta (WSOP turnaus #57). Turnauksen osallistujamäärä oli rajattu viiteenkymmeneenkuuteen (56). Pelaajamäärä jäi 42 pelaajaan. Turnauksen voitti pokeriammattilainen Daniel Colman kuitaten 15 306 668 dollaria ja platinaisen rannekkeen.


title: The Big One for One Drop

text: All In for ONE DROP | Charity Poker Tournament for Water


title: The Big One for One Drop

text: Antonio Esfandiarin tunnelmat vuoden 2012 turnauksen voiton jälkeen


title: Tie Vapauteen

text: Tie Vapauteen oli vuosina 1919–1937 Yhdysvalloissa ilmestynyt suomenkielinen työväenlehti. Kuukausittain julkaistua lehteä toimittivat anarkosyndikalistisen Industrial Workers of the World -ammattiliiton (IWW) amerikansuomalaiset jäsenet ja kannattajat.